
Plautum atque Terentium fabularum suarum, exempfeiria" 
Graeca non verbum de verbo in Latinum convertifise, ^•sed mJdla' ' 
mutasse, saepius etiam fabulas Graecas contaminasse'^', i.' e. 
alteri fabulae partes alterius exemplaris inseruisse, omnibus 
satis notum est. Cuius igitur borum poetarum ut artem fabulas 
componendi penitus perspiciat atque cognoscat interest, non ad 
eas inprimis fabulas oculos convertet, quas integras Latine 
reddiderunt, sed fabulas contaminatas tamquam in sua membra 
discernere et inquirere conabitur, quid poetae ex aliis exem- 
plaribus petiverint, quid de suo addiderint. 

Plautum alio modo atque Terentium fabulas suas con- 
taminasse iam Leo ^) perspexit potius quam ostendit, si quidem 
de Plautina ratione contaminandi haec verba facit: „Dies sind 
die kunstlosen Anfange des Verfahrens, das wir bei Terenz in 
hohem Mafse verfeinert wiederfinden." Quo autem modo ratio 
contaminandi Plautina et Terentiana inter se diiferat, neque 
Leo neque quisquam alius virorum doctorum, quamquam haec 
quaestio ad indolem poetarum ponderandam summi momenti 
videtur esse, diserte explanavit: quin etiam nonnulli viri docti 
velut M. Franckenus^) et Th. Hasper^) contaminationem Plau- 
tinam et Terentianam promiscuam habuerunt. 

1) De verbo coutaminandi conf. W. H. Grauert: Historische und 
philologiscbe Analecten, Miinster 1833, p. Il8sq. ; K. Dziatzko: Aus- 
gewahlte Kom5dien des P. Terentius Afer. Erstes Bandchen : „Phormio", 
Leipzig 1898, p. 19; Aug. Roehricht: Quaestiones scaenicae, Argen- 
torati 1885, p. 16 (308); F. Nencini: De Terentio eiusque fontibus, 
Liburni 1891, p. 1—8. 

2) E. L e o : Piautinische Forschungen zur Kritik und (reschichte 
der KomOdie, Berl. 1895, p. 167. 

3) C. M. Francken: De Poenuli Plautinae compositione. Mnemo- 
syne IV (1876) p. 146 sqq. 

4) Th. Hasper: De compositione Militis gloriosi. Progr. Dresden 
1897. 1* 

Itaque spero me rem actam non esse persecuturum, si 
quaeram, quae ratio intercesserit inter contaminationem Plau- 
tinam et Terentianam. Quam disputationem ita instituam, ut 
primum de Milite glorioso, Poenulo, Pseudolo agam, 
quas f abulas Plautinas contaminatas essepro certo habeo, deinde 
oculos ad fabulas Terentianas Andriam, Adelphos, Eunu- 
^dHililriCDrfvertam, quas contaminatas esse Terentius ipse in pro- 
/ • : *• ••• .4^8^® dicit, tum denique exponam, quam diversam rationem Plau- 
:*\: :'". •-•;-.tVs:,iet.lj&rfeBi4us in fabulis contaminatis componendis secuti sint. 



• « • 



A. De ratione contaminandi Plautina. 

I. De Milite glorioso. 

§ 1. De actu primo. Militem gloriosum in numero fabu- 
larum contaminatarum habendam esse G. A. Becker ^) primus 
contendit ratus primam scaenam huius fabulae ad idem exemplar 
Graecum atque scaenam III 1 Eunuchi Terentianae, id est ad 
Menandri Colacem, esse referendam his de causis: primum 
enim magnam inesse similitudinem in militum et parasitorum 
personis utriusque fabulae tractandis; deinde hanc scaenam 
prologo praemissam laxo vinculo cuna reliqua fabula coniunctam 
esse ; tum parasitum non prodire nisi in unam hanc scaenam. 
Quae argumenta nullius mbmenti esse mihi videntur. Atque 
primum quidem haec scaena ab Eunuchi III 1 abhorret, quod 
hoc loco miles rebus bello gestis et eximia pulchritudine glori- 
atur, illo autem loco familiaritute cum rege ipso coniuncta et 
ingenii acumine. Neque offensionem in eo positam esse, quod 
haec scaena prologo praemissa est, elucet e Donati verbis, quae 
docent saepius in fabulis prologum primum locum non obtinuisse 
(praef. Phormionis I 11): „nam officium prologi ante actionera 
quidem rei semper est, verumtamen et post principium fabulae 
inducitur, ut apud Plautum in Milite glorioso et apud ceteros 
magnae auctoritatis ueteres poetas." Ac ne eam quidem senten- 



1) G. A. Becker: De comicis Romanorum fabulis maxime Plautinis 
quaestiones, Lips. 1837, p. 82 sqq. 



tiam Beckeri, 'qua exponit hanc scaenam cum reliqua fabula 
laxo vinculo esse coniunctam, probandam esse iam Fridericus 
Schmidt^), Leo (1. c. p. 161/162), Hasper (1. c. p..6) recte demon- 
strayerunt. Qua scaena ineunte militem et parasitum in forum 
se conferre versus 72 — 78 docent. Quibus cum vcrsibus con- 
gruunt versus 858, quo Palaestrio Lurcioni minatur : iam hercle 
ego erum adducam a foro et versus 930/931, quibus Palaestrio 
dicit: ego ad forum illum Conueniam atque illi hunc anulum dabo, 
Praeterea cum milite in forum proficisceute optime miles a foro 
initio actus IV rediens congruit. 

Etiam Lorenzius ^) hanc scaenam ex alio exemplari Graeco 
atque ceteros actus fluxisse contendit existimans illam a Plauto 
ipso* cum ceteris actibus ita copulatam esse. Quae Lorenzii 
sententia verisimilitudine omnino caret, quod etiam alia ratio 
actum primum cum actibus III — V coniungendi accedit, quae 
nequaquam a poeta Latino ipso effecta esse potest, sed in argu- 
mento fabulae posita est. In prima enim scaena miles eximia 
pulchritudine siia gloriatur (v. 68): Nimiasi miseria nimis ptilcrum 
esse hominem, et Artotrogus, qul assentatoris partes agit, militem 
cum Achille pulcherrimo comparans (v. 61/62) dicit omnes 
mulieres eis invidere, quae cum milite cubare possint (v. 65). 
Totum autem consilium militem decipiendi, quod Palaestrio, 
Acroteleutium, Milphidippa per actus III — V sequuntur, in eo 
positum est, quod miles falsam opinionem de pulchritudine sua 
babet (cf. verba, quae Palaestrio versibus 775—778 facit). Quod 
parasitus tantummodo in hac scaena versatur, ei rei multum 
esse tribuendum mihi non videtur; nam quicumque nonnullas 
Plautinas aut Terentianas fabulas perlegerit, jtQo^ama ngotatixd 
saepius inveniri non ignorabit^), ut illud argumentum a Beckero 

1) F. S c b m i d t : Untersuchuiigen iiber den Miles gloriosus des 
Plautus. Fleckeis. Jahrb. 9. Supplementband 1877/78, p. 392. 

2) Aug. O. Fr. Lorenz: Ausgew. Kom6dien des T. M. Plautus. 
3. Bandchen : Miles gloriosus. 2. Aufl. Berl. 1886, p. 33 : „Mit allem Lobe 
ist hervorzuheben, dass Plautus auch fiir Ankniipfungspunkte au den Gang 
des eigentlichen StiickeB gesorgt liat: der Abmarsch nach dem Forum 
72—78 entspricht genau der Riickkehr von demselben III 1 init." eqs. 

3) Cf. J. Brix: Ausgew. KomOdien des T. M. Piautus. 4. 3&ndchen: 
Miles glorioBus. Leipzig 1883, p. 12 Anmerkg.: |,Nar der Umstand wird 



allatum silentio praetereain. Quae cum ita sint,' scaena prima 
non modo cum actibus III — V coniuncta est, sed etiam illos 
actus optime praeparat. Itaque actum primum eiusdem exem- 
plaris Graeci atque actus III, IV, V esse Schmidtiura, Leonem, 
Hasperum secutus contendo. 

Quibus absolutis restat, ut Schmidtii (1. c. p. 393) sen- 
tentiae mentionem faciam, qui versus 1 — 50 huius scaenae a 
Plauto de suo esse additos ex eo concludit, quod miles vir- 
tutem suam tantummodo his versibus praedicet et quod in illis 
versibus nonnulla insint, quae hominibus Atticis minime pla- 
cere potuerint. Cui sententiae iam Hasper (1. c. p. 6) repu- 
gnavit dicens : „nimia . . . virtutum praedicatio militi non minus 
apta est quam pulcritudinis et si in reliqua fabula numquam 
reditur ad illam rerum gestarum faraam, hac in re non vitium, 
sed virtutem poetae agnosco." Schmidtii opinionem probabilem 
non esse iam titulus ipse huius fabulae „Miles gloriosus" indi- 
care mihi videtur; nam quid militis gloriosi magis proprium 
est quam rebus bello gestis gloriari? Actus I, III, IV, V igitur 
unum continent arguraentum et simplex, quo id spectatur, ut 
miles dolo a Palaestrione excogitato decipiatur. Illorum actuum 
exemplar Graecum Alazon videtur fuisse secundum prologi 
versum 86: Alazon Graece huic nomen est comoediae, Quaera- 
mus nunc, actus secundus quoque num ex Alazone desumptus sit. 

§2. Deactusecundo. Actum secundum ex alio exera- 
plari Graeco atque ceteros actus fluxisse primus Lorenzius 
(1. c. p. 31 sqq.) demonstrare studuit, quem Schmidtius (1. c. 
p. 393 sqq.), Langenus^), Leo (1. c. p. 162/163) secuti sunt. 
A sententia horum virorum doctorum Hasper (1. c. p. 11 sqq.) 
dissentit, qui fabulam Plautinam proxime ad Alazonem, Graeci 
poetae fabulam, accessisse putet. Miles gloriosus enim in duas 

sicli weder fur noch gegen Contamination verwerten lassen, dass der 
Parasit Artotrogus nur als nQoaconov nQOTati^Kov erscheint. Dieselbe 
Stellung hat Grumio in der Mostellaria, Thesprio im Epidicus, und auoh 
Terenz erSffnet drei Stlicke (Andria, Phormio, Hecyra) mit einer persona 
protatica: nirgends aber ist die Ausschliessung einer solchen Person von 
der weiteren Entwickelung der Handlung so geschickt motiviert, wie beim 
Artotrogus 948." 

1) P. Langen: Plautin. Stud., Berl. 1886, p. 313 sqq. 

partes dividi potest, quarum altera id spectat, ut miles ludi- 
ficetur (act. I, III — V), altera, ut servus eius decipiatur (act. II), 
neque alter altera praeparatur aut oontinuatur. In actu secundo 
servus pariete perfosso eluditur, in ceteris actibus miles per 
virginem fingentem sese vicini uxorem militis amoris cupidam 
esse decipitur. Actus secundus e tota fabula facile eximi potest, 
quod paries perfossus in actibus III — V omnino neglegitur. 
Sed illi actus cum actu II non modo non coniuncti sunt, sed 
etiam cum pariete perfosso videntur repugnare. In II 2 enim 
Palaestrio a Periplectomeno certior factus . servum quendam per 
impluvium militis Philocomasium atque hospitem in senis domo 
osculantes vidisse deliberat (v. 196 — 230), quid sibi faciendum 
sit, ne a milite propter parietem a se perfossum poena afficiatur. 
Deinde Periplectomenum „in regionem astutiarum suarum inducit^' 
haec verba faciens (v. 235 — 237): (Pa) Erus meus elephanti corio 
circumientust non suo, Neque hdbet plus sapientiai quam lapis. 
(Pe) Ego istuc scio. (Pa) Nunc sic rationem incipisso, hanc in- 
stituam astutiam. Qui versus satis perlucide demonstrare mihi 
videntur Palaestrionem militis stultitia confisum hunc dolum ad 
militem ipsum decipiendum excogitasse. Sed in fabula Latina 
hoc dolo nemo nisi servus militis illuditur. Ad Pyrgopolinicem 
ipsum ludificandum Palaestrio novum consilium ab hoc alienum 
in actu III capit. 

Militem in eo exemplari Graeco, cuius actus II est, eodem 
modo, quo servus, illusum esse, non modo e versibus supra 
commemoratis, sed etiam e versibus 246 — 258 elucet. Peri- 
plectomenus enim iubetur Philocomasium de consilio a ^ervo 
excogitato certiorem facere, „ne titubet, si exquiret ex ea miles". 
Deinde explicatur, quot perfugia virgo sibi ad excusationem 
sumere possit, „si ambas videre in uno miles conciiio volet". 
Sed in Plauti fabula railes neque „ex ea exquirit" neque „ambas 
sorores videre" cupit. Quo modo concinnitas fabulae deleta 
est, quod spectatores, qui milifem quoque pariete perfosso 
illusum iri sperant, valde decipiuntur; nam miles per actus 
III — V, ut iain supra exposui, a virgine fingente sese Periplec- 
tomeni uxorem esse ludificatur. Quin Alazon illa duo argu- 
menta plane inter se diversa non continuerit , vix dubium esse 

pOtest. Itaque rectissime Scbmidtius, Lorenzius, Langenus, Leo 
actutn secundum Militis gloriosi e fabula anonyma (B), ceteros 
aotus ex Alazone (A) fluxisse contenderunt. Et in B et in A 
adulescens ab hospite quodam adiutus dolo a servo callidissinio 
excogitato amicam rivali eripuit. In utraque fabula igitur 
eaedem personae in scaenam prodierunt; sed ratio, qua mulier 
abducta est, in altera fabula diversa fuit. Plautus initium 
fabulae B exemplari A inserens ad Alazonem argumentum a 
fabula A alienissimum addidit et boc modo contaminans Militem 
gloriosum maiore vita exornavit. Prologus sine dubio eiusdem 
exemplaris est atque actus secundus, quem praeparat, exceptis 
versibus 79—99, quos Plautus de suo videtur addidisse. 

Cui sententiae ab omnibus fere viris doctis probatae nuper 
Th. Kakridis ^) repugnat Militem gloriosum omnino contaminatam 
nOn esse t^xistimans. Actum secundum enim artissime cum actu 
quarto coniunctum ex eodem exemplari atque actum quar- 
tum i. e. ex Alazone fluxisse, primum quod versibus 1088 — 1089, 
1164 — 1155 Phiiocomasium Periplectomeni domi esse diceretur. 
Re vera versibus 1089 — 1093 scaenae IV 2 exeuntis Palaestrio 
Milphidippam Philocomasio imperare iubet, ut per parietem 
perfoBSum militis domum transeat. Sed mulierem per parietem 
perfosBum in Periplectomeni domum hoc actu transire omnino 
opus non est. Praeterea amicam in senis dorao versari nunc 
demum comperimus. Itaque recte iam Leo (1. c. p. 163) illos 
Versus supervacaneos a Plauto quasi ad compages contamina- 
tione ortas obtegendas de suo additos esse suspicatus est. Valde 
autem Kakridis errat existimans secundum versus 1154/1155 
Philocomasium in Periplectomeni domo versari: 

Dotni esse ad eam rem uideo siltiai satis: 

Mulieres Ires: quartus tute's, quintus ego, sextus senex, 

quod, dum Pleusicles haec verba facit, 

Ipse miles co?icubinam intro ahiit oratum suam 

Ab se ut abeat cum sorore et matre Athenas (1145/1146). 



1) Th. KakridiB*. Die Oontainination in Plautus' Miles gloriosus, 
Mus. Rhen. 69 (1904) p. 626— 628. 

Aliud argumentum a Tb. Kakride adductum, quod soror 
gemina saepius in actu quarto commemoretur (v. 974 sqq., 1102, 
1146, 1313, 1315), Dullius momenti esse iam Hueffneri) intel- 
lexit: „£benso leicht findet sicb Kakridis mit der Tatsache ab, 
dass die fingierte Schwester bei der ganzen zweiten List keine, 
aber auch nicht die geringste RoIIe spielt ; ihm geniigt es, dass 
sie ein paarmal neben der Mutter genannt wird/* A sententia 
autem Kakridis, qua docet Philocomasio dialogum Pyrgopolinicis 
cum Palaestrione habitum auribus accipiendum esse, ut partes 
suas bene agere possit, ea de causa abhorreo, quod omnia a 
serTO ita praeparata sunt, ut mulieri tantummodo militis 
mandato abeunti oboediendum sit. 

Plautus igitur ad fabulas coniungendas versus 1089 — 1093 
de suo videtur ad^idisse. Praeterea in Milite glorioso non 
modo matrem, ut in Alazone, sed etiam sororem geminam ad 
Philocomasium domum reducendam advenire iussit. 

§ 3. De actus tertii scaena prima. Quamquam 
actum tertium universe ex Alazone fluxisse supra exposui, 
tamen dubitari potest, omnesne versus huius actus Alazoni 
attribuendi sint. Postquam Sceledrus, qui a Periplectomeno in 
actus secundi scaena sexta vituperatur atque castigatur, quod 
hospitam eius ludificaverit, timens, ne a milite summa poena 
afficiatur, aufugit, Periplectomenus doraum redit haec verba 
faciens (v. 592 sqq.): 

Redeo in senatum rusum, nam Palaesirio 

Domi nunc apud mest, Sceledrus nunc auiemst foris: 

Frequens senatus poterit nunc hdberier. 

Qua de re ille senatus habeatur, vix cuiquam dubium esse 
possit. Postquam Sceledrus aufugit, restat, ut miles quoque 
decipiatur. Quomodo Philocomasium ei eripienda sit, Peri- 
plectomenus, Pleusicles, Palaestrio intus considerabunt. 

Actu tertio ineunte Palaestrio solus domo Periplectomeni 
exit, haec verba revocans (v, 596 — 599): 



1) Cf. F. Hueffuer: WochcDsclirift fiir klass. Philologie 1906, 
p. 711. 

Cohibeie intra limen etiam uos parumper, Pleusicles. 
Sinite me prius prospectare, ne uspiam insidiae sient, 
Concilium quod habere uolumus. nam opus est nunc tuto loco, 
Unde inimicus nequis nostri spolia capiat consili, 

Quae verba cum fine actus secundi omnino non congruere 
luce clarius est. Illo loco senex domum redit, ut senatus 
habeatur. Hic autem apertis verbis atque dilucidis nunc de- 
mum consilium habendum esse pronuntiatur. Sed quis est, 
quin miretur, si versus sequentes perlegerit? Palaestrio enim, 
postquam neque a laeva neque a dextera „consilio venatorem 
adesse^^ intellexit, Periplectomenum et Pleusiclem evocatos in- 
terrogat (v. 612/613): 

Sed uolo scire : eodem consilio quod intus meditati sumus 
Gerimus rem? 

Quibus verbis senex respondet (v. 613): 
Magis non potest esse ad rem utibile. 

Pleusicles quoque servi sententiae assentitur (v. 614): 
Quodne uobis placeat, displiceat mihi? 

Pro consilio igitur tanta verborum magnificentia pronuntiato 
Periplectomenus et Pleusicles tantummodo dicunt sese consilium 
Palaestrionis probare. XJbi si alia nisi illa pauca verba facere 
nolebant, non „loco tuto opus erat, unde inimicus nequis spolia 
capiat consili"; nam si inimicus eorum verba audivisset, ex 
hoc coUoquio omnino nihil concludere potuit. Quibus e verbis 
elucet versus 596 — 611 neque cum versibus antecedentibus 
neque cum sequentibus congruere. 

Intendamus nunc oculos ad verba quae sequuntur. Versibus 

616 — 672 Pleusicles „cor corpusque" suum cruciari dicit, quod 

a Periplectomeno facinora puerilia expetat, 

Quae istaec aeias fugere facta magis quam seciari solet. 

(v. 622). 

Senex autem sese nondum „exarui8se ex amoenis rebus et 

voluptariis" et libenter hospitem consilio atque opera adiu- 

vare respondet et benignitatem suam comitatemque praedicat. 

Rectissime iam Fridericus Schmidt (I. c. p. 342) contendit illas 

virtutes, quibus Periplectomenus glorietur, ad hanc fabulam 

omnino non quadrare, quod neque convivium habetur, ut senex 

„conuiuam hilarissimum" (v. 666) se praebere possit, neque alia 
occasio datur, qua partes ,,primarii parasiti atque obsonatoris 
optimi" agat. 

Versu 672 Pleusicles aegre fert, quod hospes adulescentis 
causa tantos sumptus facere cogatur, et Periplectomenus re- 
spondet (v. 673/674): 

Nam in mala uxore atque inimico siquid sumas, sumptus est: 
In bono hospiie atque a^nico quaestus est, quod sumitur. 

Deinde senex explicat, quibus causis adductus uxorem in 
matrimonium non duxerit (v. 680—722). Periplectomenus hoc 
loco personam Micionis Terentiani, qui, „quod fortunatum isti 
putant, uxorem, numquam habuit" (AdelpLv. 43/44) in memoriam 
mihi redigit. Verba Micionis ea de causa risum movent, quod 
senex in fabulae-exitu, ut uxorem ih matrimonium ducat, com- 
movetur. Quare autem senex Plautinus illa verba faciat, in- 
tellegi non potest. 

Maxime autem mireris, quod Periplectomenus versu 738 
sese obsonatum discessurum esse dicit. Quae verba neque cum 
initio huius scaenae neque cum fine congruunt. Cum enim 
Pleusicles et Periplectomenus e domo exierint, ut cum Palae- 
strione concilium haberent, fieri non potest, quin senex iam 
nunc concilio nondum habito abeat. E fine autem huius scaenae 
elucet Periplectomenum non obsonatum abire, sed ut servo 
auctore illas duas mulieres lepidissimas adducat. 

Postquam Pleusicles senem, ne magnos sumptus faceret, 
adhortatus est, Periplectomenus mores eorum castigat, qui 
cena apposita (v. 755) dicere solent: 

Insaniuisti hercle: nam idem hoc hominibus sat erat decem, 
sed numquam (v. 759): 

lube illud demi: tolle hanc patinam: remoue pernam, 

Qui versus eadem de causa qua versus 666 sqq. (cf. p. lOsq.) 
ad hanc fabulam non quadrant. 

Quae omnes expositiones atque explicationes subito inci- 
duntur verbis Palaestrionis (v. 765): 

Igitur id quod agiiur hic primum praeuorti decet 
Nunc hoc animum aduortite ambo. 

Illi tres viri, postquam oratione ultro citroque habita a 
proposito aberraverunt, nunc demum ad rem redeuntes con- 
stituunt, quomodo militi Philocomasium eripienda sit. Quem 
ad finem Palaestrio initio huius scaenae huc atque illuc spec- 
tavit, ^ne uspiam insidiae sient^', quoniam permulti interim ac- 
cedere et consilium captare potuerunt? 

Postquam Periplectomenus a Palaestrione iussus Acrote- 
leutium et Milphidippam, quae in scaenam tertiam huius actus 
prodeunt, adducturus discessit, servus Pleusiclem hortatur, ne 
amicam, ubi miles advenerit, Philocomasium, sed Diceam nomi- 
net (v. 805 — 812). Neque quid haec verba sibi velint, intellegi 
potest, cum adulescenti per totam fabulam occasio consilium 
Palaestrionis sequendi non detur. 

Quibus absolutis comprehendamus paucis, quid ex illis 
verbis didicerimus. Quamquam Periplectomenus actu secundo 
exeunte, ut cum Palaestrione et Pleusicle frequens senatus 
haberetur, rediit, illi tres viri initio actus tertii, ut consilium 
habeant, exeunt. Versibus 612 — 614 autem constituunt, eodem 
consilio, quod intus meditati sunt, rem gerere. Sequuntur tum 
versus, quibus Periplectomenus suam virtutem praedicat et 
mores aliorum hominum castigat. Inde a versu 765 autem 
subito consilium habetur et Palaestrio seni adulescentique, quae 
eis facienda sint, imperat. 

Quin haec scaena in exemplari Graeco tali modo com- 
posita non fuerit, his expositis nemo dubitet. Ut iam supra 
vidimus, haec scaena illo dialogo longo inter Periplectoraenum 
et Pleusiclem habito supra modum producitur. Qui dialogus 
(615 — 764), quo Pleusicles aegre fert, quod Periplectomenus 
facinora puerilia et tantos sumptus facere coactus sit, haberi 
non potest, nisi seni facinora puerilia consilio iam pridem habito 
imperata sunt. Quae cum ita sint, illi versus neque cum 
initio huius scaenae, quo consilium habendum esse pronuntiatur, 
neque cum fine, quo demum consilium habetur, congruunt, 
quadrant autem ad versus 612 — 615, quibus illi viri consilium, 
quod intus meditati sunt, sequi constituunt. Atque re vera, 
si versus 612 — 765 expungimus, omnia optime se habent. 
Postquam Palaestrio hac scaena ineunte (596 — 611) explo- 

ravit, num coneilio babendo venator adsit, versu 765 sqq. Peri- 
plectomenus, Palaestrio, Pleusicles deliberant, quomodo miles 
decipiendus sit. Illam partem huius scaenae (596 — 611, 765 — 804) 
ex Alazone iluxisse facillime intelleges. Palaestrio enim a Peri- 
plectomeno anulum petit (v. 771), ut fingens illum sibi a senis- 
uxore traditum esse militem decipere possit, et senem.„mulierem 
forma lepida^^ adducere iubet, quae „ex matronarum modo^^ 
ornata sese PeripJectomeni uxorem esse (v. 790 — 793) et amore 
militis deperire simulet. In scaena III 3 Periplectomenus 
Milphidippam et Acroteleutium, ancillam eius, adducit. Miles 
autem, postquam servus ei actu quarto ineunte anulum tradidit, 
a Milphidippa (IV 2) et Acroteleutio (IV 6) deceptus Philo- 
comasium Athenas remittere constituit (IV 8). Virgo una cum 
Pleusicle et Palaestrione in navem (IV 8), miles autem Peri- 
plectomeni domum se conferunt (IV 9). In actu quinto miles 
domo Periplectomeni eripitur atque valde verberatur. 

Quae cum ita sint, versus 596—611, 765—804 tamquam fun- 
damentum reliquae fabulae esse et ex eodem exemplari Graeco 
atque actus sequentes i. e. ex Alazone videntur fiuxisse. Itaque 
Langeni (I. c. p. 315 sq.) sententia, qua exponit totam scaenam 
interpolatori cuidam attribuendam esse, iam a principio displicet. 

Schmidtius (I. c. p. 351 sq.) tantummodo versus 612 — 765 
a retractatore quodam insertos esse ex eo ooncludit, quod talem 
urbanitatem, qualem in hoc dialogo, nulla in fabula Plautina 
inveniamus. Poetam autem a tali genere dicendi abborruisse, 
quod illud ad mores rusticos Komanorum non quadraverit, vir 
doctus contendit. Si autem Plautus eas tantum comoedias 
docere voluisset, quae ad mores Komanorum quadrarent, omnino 
alias fabulas transferre debuit. Poetae enim novae comoediae 
Graecae res atque mores lenonum, meretricum, adulescentium 
iu venerem effusorum describunt atque depingunt, qui ad pra- 
vam Consuetudinem saeculi diadochorum in vitia prolapsi qua- 
drant, a moribus autem Komanorum, qui Plauti aetate fuerunt, 
abhorrent. Tameu argumenta i.IIarum fabularum translatarum 
populo Komano placuerunt. Itaque me quidem iudice Plautus 
eodem iure hanc quoque scaenam cum moribus Romanorum 
discrepantera fabulae inserere poterat. 

Huc accedit aliud argumentum, quod Leo (1. c. p. 164) 
protulit Schmidtii sententiae his verbis repugnans: „Aber soll 
man gegen eine soicbe Athetese noch Griinde anfuhren? Der 
eine reicht aus, dass das Stiick Dittographien hat, also zum 
alten Bestande gehort/^ Dittographias enim Plautinas, quae 
in bac quoque scaena inveniuntur (velut v. 642 — 666/668 ^); 
V. 716 sq. — 723 sq. ^) paulo post mortem Plauti ortas esse iam 
Goetzius^) rectissime exposuit. Itaque verisiaaillimum est illos 
versus ipsos, qui dittographiis tamquam fundamento fuerunt, 
vere Plautinos esse. 

Me quidem iudice Plautus ipse versus 612 — 765 ex anonymo 
exemplari Graeco (B) desumptos in Militem gloriosum videtur 
immisisse his de causis. Primum enim statuendum est versus 
612 sq. optime ad finem actus secundi quadrare. Postquam 
Periplectomenus domum rediit, ut senatus baberetur, Palaestrio, 
Periplectomenus, Pleusicles dicentes se eodem consilio, quod 
intus meditati sunt, rem gesturos esse exeunt. Itaque rectissime 
Leo (1. c. p. 165) illos versus (612 — 765) in exemplari B, ex 
quo Plautus eos desumpsit, versum 595.secutos esse putat. 

Ab illa sententia F. Scbmidtius abhorret iudicans Peri- 
plectomenum, quem hac in scaena invenimus, dissentire a Peri- 
plectomeno, qui aliis in scaenis est. lUe vir doctus ofifendit in 
eo, quod senex, qui comitatem suam et urbanitatem praedicavit, 
versibus 672 sq. exponat, quanto incommodo sit, si quis co- 
nubium inierit, quamquam Pleusiclem Philocomasium in matri- 
monium ducturum esse non ignoraverit. Sed mea quidem 
sententia adulescens omnino non in animo babet Pbilocomasium 
in matrimonium ducere. Argumenta, quae Schmidtius ad sen- 
tentiam suam confirmandam attulit minime probabilia esse mihi 
videntur; nam primum in omuibus fabulis, si quis puellam in 
matrimonium ducturus est, hoc de consilio verbis perlucidis 



1) Cf. O. R i b b e c k : Mus. Rhen. XII p. 598 sq. ; L o r e n z 1. c. adn. 
crit. ad v. t66/668 ; B r i x 1. c. adn. ad v. 672. 

2) Cf. 0. Ribbeck 1. c. p. 598; Lorenz 1. c. adn. crit. ad v. 723; 
B r i X 1. c. adn. crit. ad v. 723. 

3) Q. Qoetz: Dittographien im Plautustexte nebst methodischen 
Folgerungen, acta soc. phil. Lips. VI (1876) p. 267. 

certiores fimus. In Milite glorioso autem nihil hac de re dicitur. 
Deinde vix credibile est Pleusiclem, qui (v. 103): 

publice legaius Naupactum fuit 
Magnai rei puhlicai gratia, 
filiam lenae (v. 108, 110) uxorem sibi coniuncturum esse. 
Tum Philocomasium et meretrix (v. 100) et concubina nomi- 
natur non modo a Sceledro (v. 362, 416, 458, 470, 549) 
aut a Pyrgopolinice (v. 973, 1095), sed etiam a Palaestrione 
(v. 140, 337, 814) et a Periplectomeno ipso (v. 508, 937). Mihi 
re vera ille lepidus senex actus secundi, qui, ut Palaestrio 
V. 136 sq. docet, „illi amanti suo hospiti morem gerit, opera 
consilioque adhortatur, iuvat", qui ipse consilium parietem per- 
fodiendi dedit, optime congruere videtur cum sene huius scaenae, 
quem summos sumptus pro hospite facere non paenitet, qui 
adulescentem monet (v. 677/678): 
Es, bibe, animo obsequere mecum atque onera ie hilariiudine : 
Liberae sunt aedis, liberum autem ego me uolo uiuere. 

Versus igitur 596—611 et 765 — 804 praebent scaenam ex 
Alazone (A) a Plauto translatam. Poeta autem post versum 611 
dialogum (612 — 765) ex exemplari B desumptum inseruit. In 
B autem versus 612—765 ea verba consecuti sunt, quae hac 
in fabula Periplectomenus versu 595 facit. 

Cui explicationi versus 805 — 810, quibus Palaestrio Pleu- 
siclem adhortatur, ne amatam, ubi miles advenerit, Philocoma- 
sium nominet, videntur repugnare. Quid illa verba dicere velint, 
neque Pleusicles neque ii, qui spectant, intellegunt, quin etiam 
illa verba per totam hanc fabulam omnino non respiciuntur. 
Itaque recte quispiam dicat: si re vera versus 765 — 804 ex 
Alazone fiuxissent, non intellegerem, qua causa adductus Plautus 
Palaestrionem et Pleusiclem non eadem verba, quae in Alazone 
fecerunt, facere iusserit. Sed verisimillimum esse mihi videtur 
illam scaenam, quam ex Alazone desumptam esse supra demon- 
stravimus(v. 596 — 611 et v. 765 — 804), persona Pleusiclis caruisse. 
Atque primum adulescens per totam hanc scaenam verba non 
facit. Deinde non est, cur dialogo servi et senis intersit. Tum 
ei id, quod faciendum est, a Palaestrione in scaena IV 4 im- 
peratur. In Alazone igitur Palaestrio tantummodo Periplecto- 

menum evocayit, Plautus autem, quoniam illud coUoquium 
' inter Periplectomenum, Pleusiclem, Palaestrionem habitum huic 
scaenae inseruit, adulescentem quoque exire atque colloquio 
inter servum et senem habito (765—804) interesse iussit. Qua 
ratione poeta post versum 804 Pleusiclem removere coactus 
illos versus (805 — 812) de suo addidit. 

§4. De actus tertii scaena secunda. Postquam 
in scaena III 1 Periplectomenus, Pleusicles, Palaestrio delibera* 
verunt, quid faciendum sit, ut concubina militi eo die eripiatur, 
Palaestrio in scaena sequenti Sceledrum evocat. Pro servo 
autem Lurcio suppromus progreditur, qui nuntiat Sceledrum 
calicem clanculum ita tetigisse , ut „illi crebro capite cadi^^ 
sisterent. Neque minus Lurcio vinum ^absorbuit", qui nunc 
timens, ne Palaestrio erum a foro adducat, aufugit. 

Quae scaena neque scaenis antecedentibus praeparata neque 
scaenis sequentibus ullius momenti est. Dicat quispiam Lurci- 
onem subcustodem amovendum esse, ne Philocomasium impe- 
diatur, quominus per parietem perfossum Periplectomeni domum 
transeat, ut verba Palaestrionis demonstrant (v. 867 — 869); 
Modo intellexi quam rem mulier gesserit: 
Quia Sceledrus dormit, hunc subcustodem suom 
Foras ablegauit, dum ab se huc transiret. placet. 

Sed primum Lurcionem, qui in nulla nisi in hac scaena 
prodit, mulieri impedimento esse, quominus in domum vicinam 
transire possit, non comperimus nisi subcustode iam remoto, 
ut recte Schmidtius (1. c. p. 380 sq.) demonstravit. Deinde 
neque Pleusicles neque Palaestrio in III 1 deliberantes , quo- 
modo Pbilocomasium abducenda sit, respiciunt Lurcionem amo- 
vendum esse. Tum Lurcio meretrici impedimento omnino esse 
non potest, quoniam secundum versus 140/141 nemini eius con- 
clave ingredi licet. Postremo Lurcio non a muliere foras able- 
gatus aufugit, sed quod timet, ne erus domum redeat. Nam 
versu 858 Palaestrio minatur: 

lam hercle ego erum adducam a foro, 
Deinde Lurcio secum deliberat (v. 859 — 861): 

Perii: excruciahit me erus, domum si uenerit, 

Quom haec facta scibit, quia sibi non dixerim, 

Fugiam hercle aitquo atque hoc in diem extollam malum» 

Qui versus perlucide docent Lurcionem poenam a milite 
metuentem discedere. Puerum abeuntem Palaestrio persequitur 
verbis (v. 863): Quo te agis? et Lurcio fingit: 

Missm sum alio: iam huc reuenero. 

Simili modo Lurcio servo interroganti : Quis misit ? respondet 
Philocomasium. Atque Palaestrio, quamquam per totam fabulam 
partes servi callidissimi agit, pueri verbis fidem habens astutiam 
mulieris laudat. Illi versus (867—869) igitur huic loco non 
apti sunt atque mimme quadrant ad Palaestrionis mores. Itaque 
rectissime iam Leo (1. c. p. 167) illos versus a Plauto de suo 
additos in suspicionem vocavit. Qua de causa poeta illos versus 
fabulae suae inseruerit, infra disputabimus. 

Scaena III 2 autem non modo ad scaenas sequentes nihil 
valet, sed etiam cum scaenis antecedentibus discrepat hac de 
causa. Sceledrus actu secundo exeunte aufugit, ut se aliquot 
dies occultaret (v. 581 — 584, 593). Sed hac in scaena Palaestrio 
Sceledrum evocat, quem ebrium in cella vinaria militis dormire 
Lurcio nuntiat. Actus secundus id spectat, ut Sceledrus aufugiat, 
ne Philocomasio eripiendae impedimento sit. Scaena III 2 
efficitur, ut Sceledrus ebrius dormiens et Lurcio aufugiens 
impedire non possint, quominus mulier a milite abducatur. 

Quibus ex argumentis recte Leo (I. c. p. 165 sq.) conclusit 
scaenam III 2 alterius exemplaris Graeci esse atque actum 
secundum. Actus II, ut iam supra demonstravimus, a Plauto 
ex exemplari B Alazoni (A) insertus est. In actu III poeta 
ad A revertitur, in quo promus mulieri custos praefectus est. 
Ille ebrius in cella vinaria dormit, socius eius aufugit. Quae 
scaena in Alazone certe multo melius praeparata erat quam 
in Plauti Milite glorioso. 

. Utraque igitur fabula ineunte custos mulieris abducendae 
amovetur. Initio exemplaris B custos pariete perfosso ita de- 
ceptus est, ut timens, ne a milite propter maledicta in hospitam 
vicinam coniecta poena afficiatur, quara celerrime decedat. Quani 
partem exemplaris B Plautus pro initio Alazonis in Militem 
gloriosum inseruit. Nihilominus scaenam III 2, quamquam 
illa ad eam partem Alazonis pertinet, pro qua actus secundus 
substitutus est, non reiecit neque discrepantias hoc raodo ortas 

2 

removit. Versus 867 — 869 autem, de quibus iara supra dispu- 
tavimus, poeta de suo addidit, ut hoc modo exemplaria inter 
se diversa coniungeret. 

: II. De Poennlo. 

§ 5. Plauti Poenulum discrepantiis abundare iam dudum 
viri docti intellexerunt. Quorum Teuffelius^ hanc fabulam 
poetae delassato, qui eodem anno iam Bacchides et Militem 
gloriosum composuerit, tamquam excidisse putat. Teuffelii 
iudicio Goetzius^) repugnat, cui turbae eo ortae videntur esse, 
quod actus quartus in textu genuino actui secundo praepositus 
per retractatorem quendam rcsectus sit atque ab eo, qui 
textum, quem nuDC habemus, ediderit, ex alio fonte falso loco 
adiectus. Goetzii sententiam Seyffertio^) probatara Langenus*) 
impugnat, qui Poenulum e duobus exemplaribus Graecis conta- 
minatam esse contendit, quamquam Goetzius (1. c. p. 8 adn. 2) 
quoque hanc fabulam contaminatam esse posse non infitiatur. 
Praeter Langenum Reinhardtus ^), Franckenus ^), Langrehrius "^), 
Leo^), Karstenus^) Poenulum in numero fabularum contami- 
natarum habendam esse demonstrare conati sunt. Argumenta 
autem a viris doctis allata siint haec. 

Ineunte fabula (I 1) Agorastocles adulescens queiitur, quod 
per Lyconem lenonem a consuetudine Adelphasii, quam „im- 

1) W. S. Teuffel: Studien und Charakteristiken zur griech. und 
rom. sowie zur deutschen Literaturgeschichte. Leipzig 1871, p. 274 — ^276. 

2) Gr. Goetz: De compositione Poenuli Plautinae, Ind. lect. len. 
1883/1884. 

3) O. Seyffert: Bursians Jahresber. 47 p. 115. 

4) R L a n g e n 1. c. p. 181—198. 

5) L. Reinhardt: De retractatis fabulis Plautinis, Studem. Stud. 
I 1 p. 109/111. 

6) C. M. Francken: De Poenuli Plautinae compositione, Mnemo- 
syne IV (1876) p. 146/175. 

7) G. Langrehr: De Plauti Poenulo, Progr. des Gymna^iums zu 
Friedland 1883, p. 13 sq. 

8) F. Leo 1. c. p. 153—161. 

9) H. T. Karsten: De coraposltione Poenuli, Mnemosyne N. S. 29 
(1901) p. 363—387. 



— 19 — 

modeste amat", prohibetur. Milphio autem, Agorastoclis servus, 
sese „totum lenonem cum tota familia adulescenti hodie dono" 
daturum esse (▼. 168/169) promittit hunc dolum excogitans. 
CoUabisco, adulescentis servo vilico, argentum dabitur, quod 
ad lenonem deferat petens, ut sibi locum liberum et amicam 
praebeat. Ubi primum leno eum ad se receperit, Agorastocles 
rogabit, num servus suus ad eum venerit. Lenonem, si negabit, 
adulescens accusabit, quod „auri et hominis fur sit" (v. 184). 
Tum praetor totam familiam lenonis adulescenti addicet. 

Qui dolus per actum primum et tertium summa cum dili- 
gentia praeparatur. Milphio CoUabiscum, quem iam Agorastocles 
perdocuit, quid faciendum esset (v. 193 sq.), ornamentis et syco- 
phantiis exornat (v. 425). Agorastocles autem abit (I 3), ut 
testes arces8|it, qui, dum pecunia lenoni traditur, praesto sint, 
ut delictum a Lycone comnlissum postea testimonio suo apud 
iudices confirmare possint. Atque re vera consilium Milphionis 
prospere succedere videtur. Collabiscus enim, postquam in 
actu tertio „basilice exornatus" advocatis praesentibus Lyconi 
pecuniam tradidit, domum lenonis intrat. Lyco autem ab 
Agorastocle interrogatus negat se servum eius domum suam 
recepisse. Cura autem advocati ei persuaserint Collabiscum re 
vera servum Agorastoclis esse, aufugit haec verba faciens (v. 
794/795): Nunc ibo, amicos consulam, quo me modo 

Suspendere aequom censeant potissumum. 

Adulescens autem ab advocatis petit, ut cras mane in 

comitio adsint. Quae cum ita sint, omnes difficultates sublatae 

videntur, ut adulescens mox amicam suam amplecti possit. Sed 

ille dolus per actus sequentes neglegitur et Milphio novum 

consilium cum antecedenti minime cohaerens excogitat, ut mere- 

tricem Lyconis manibus eripiat (IV 1). A Syncerasto enim, 

lenonis servo, certior factus illas duas sorores ingenuas esse 

et duodeviginti minis emptas ab Hannone Poeno petit, ut fingat 

illas duas puellas esse filias suas Carthagine surreptas. Paulo 

post autem apparet illas duas sorores esse veras filias Hannonis 

et Agorastoclem esse filiura fratris eius. Lyco concedit sorores 

parvulas cura nutrice surreptas esse et ipse se adulescenti 

addicit, qui sibi Adelphasium despondet. 

2* 

removit. Versus 867 — 869 autem, de quibus iara supra dispu- 
tavimus, poeta de suo addidit, ut hoc modo exemplaria inter 
se diversa coniungeret. 

. U. De Poennlo. 

§ 5. Plauti Poenulum discrepantiis abundare iam dudum 
viri docti intellexerunt. Quorum Teuffelius ^) hanc fabulam 
poetae delassato, qui eodem anno iam Bacchides et Militem 
gloriosum composuerit, tamquam excidisse putat. Teuffelii 
iudicio Goetzius^) repugnat, cui turbae eo ortae videntur esse, 
quod actus quartus in textu genuino actui secundo praepositus 
per retractatorem quendam rcsectus sit atque ab eo, qui 
textum, quem nunc habemus, ediderit, ex alio fonte falso loco 
adiectus. Goetzii sententiam Seyffertio^) probatara Langenus*) 
impugnat, qui Poenulum e duobus exemplaribus Graecis conta- 
minatam esse contendit, quamquam Goetzius (1. c. p. 8 adn. 2) 
quoque hanc fabulam contaminatam esse posse non infitiatur. 
Praeter Langenum Reinhardtus ^), Franckenus ^), Langrehrius "^), 
Leo^), Karstenus^) Poenulura in numero fabularum contami- 
natarum habendam esse demonstrare conati sunt. Argumenta 
autem a viris doctis allata sunt haec. 

Ineunte fabula (I 1) Agorastocles adulescens queritur, quod 
per Lyconem lenonem a consuetudine Adelphasii, quam „im- 



1) W. S. Teuffel: Studien und Charakteri&tiken zur griech. und 
rftm. sowie zur deutschen Literaturgeschichte. Leipzig 1871, p. 274 — ^276. 

2) G-. Goetz: De compositioiie Poenuli Plautinae, Ind. lect. len. 
1883/1884. 

3) O. Seyffert: Bursians Jahresber. 47 p. 115. 

4) P. Langen 1. c. p. 181—198. 

5) L. Reinhardt: De retractatis fabulis Plautinis, Studem. Stud. 
I 1 p. 109/111. 

6) C. M. Francken: De Poenuli Plautinae compositiane, Mnemo- 
syne IV (1876) p. 146/175. 

7) G. Langrehr: De Plauti Poenulo, Progr. des Gymnasiums zu 
Friedland 1883, p. 13 sq. 

8) F. Leo 1. c. p. 153—161. 

9j H. T. Karsten: De corapositione Poenuli, Mnemosyne N. S. 29 
(1901) p. 363— 387. 

modeste amat", prohibetur. Milphio autem, Agorastoclis servus, 
sese „totum lenonem cum tota familia adulescenti bodie dono^' 
daturum esse (v. 168/169) promittit hunc dolum excogitans. 
CoUabisco, adulescentis servo vilico, argentum dabitur, quod 
ad lenonem deferat petens, ut sibi locum liberum et amicam 
praebeat. Dbi primum leno eum ad se receperit, Agorastocles 
rogabit, num servus suus ad eum venerit. Lenonem, si negabit, 
adulescens accusabit, quod „auri et hominis fur sit" (v. 184). 
Tum praetor totam familiam lenonis adulescenti addicet. 

Qui dolus per actum primum et tertium summa cum dili- 
gentia praeparatur. Milphio CoUabiscum, quem iam Agorastocles 
perdocuit, quid faciendum esset (v. 193 sq.), ornamentis et syco- 
phantiis exornat (v. 425). Agorastocles autem abit (I 3), ut 
testes arcess|it, qui, dum pecunia lenoni traditur, praesto sint, 
ut delictum a Lycone comnlissum postea testimonio suo apud 
iudices confirmare possint. Atque re vera consilium Milphionis 
prospere succedere videtur. CoUabiscus enim, postquam in 
actu tertio „basilice exornatus" advocatis praesentibus Lyconi 
pecuniam tradidit, domum lenonis intrat. Lyco autem ab 
Agorastocle interrogatus negat se servum eius domum suam 
recepisse. Cura autem advocati ei persuaserint Collabiscum re 
vera servum Agorastoclis esse, aufugit haec verba faciens (v. 
794/795): Nunc ibo, amicos consulam, quo me modo 

Suspendere aequom censeant potissumum. 

Adulescens autem ab advocatis petit, ut cras mane in 

comitio adsint. Quae cum ita sint, omnes difficultates sublatae 

videntur, ut adulescens mox amicam suam amplecti possit. Sed 

ille dolus per actus sequentes neglegitur et Milphio novum 

consilium cum antecedenti minime cohaerens excogitat, ut mere- 

tricem Lyconis manibus eripiat (IV 1). A Syncerasto enim, 

lenonis servo, certior factus illas duas sorores ingenuas esse 

et duodeviginti minis emptas ab Hannone Poeno petit, ut fingat 

illas duas puellas esse filias suas Carthagine surreptas. Paulo 

post autem apparet illas duas sorores esse veras filias Hannonis 

et Agorastoclem esse filium fratris eius. Lyco concedit sorores 

parvulas cum nutrice surreptas esse et ipse se adulescenti 

addicit, qui sibi Adelphasium despondet. 

2* 

Hoc niodo concinnitas fabulae deleta atque disturbata est; 
nam bpectatoies, qui usque ad actum tertium exeuntem sperant 
lenonem dolo Milphionis in calumnia et malitiosa iuris inter- 
pretatione posito periturum esse, valde decipiuntur atque inde 
ab actu quarto novum consilium cum antecedenti minime cohae- 
rens, (yiod in anagnorisi positum est, sequuntur. 

Poenulus igitur duo continet argumenta plane inter se 
diversa, quorum utrumque idem spectat, ut lenoni amica adules- 
centis eripiatur. Neutrum altero praeparatur aut continuatur. 
Quin exemplar Graecum tali modo compositum non fuerit, vix 
dubium esse potest. Itaque Langenus^) rectissime conclusit 
Carchodonio (act. IV, V) (A), quam exemplar Pocnuli fuisse 
prologi versus .53^) docet, a Plauto contaminante alterum 
exemplar (act. I, III) anonymum (B) insertum esse. Quae 
sententia, quam Leo (I. c. p. 154/155) secutus est, his quoque 
argumentis confirmatur. 

Illae duae sorores enim, quae in -parte prima (B) prodeunt, 
haud exigue a sororibus, quas in actibus IV et V (A) invenimus, 
abhorrent. In B mulieres meretrices esse huius quaestus peritas 
cum alii versus scaenae I 2 (v. 235 sq., 285, 304) edocent tum 
versus 265—270: 

Turhast nunc apud aram. an te ibi uis inter istas uorsarier 

Prosedas, pistorum amicas, reliquias alicarias, 

Miseras, schoeno delibutas, seruolicolas sordidas, 

Quae tibi olant stdbulum statumque, sellam et sessibulum merum, 

Quas adeo hau quisquam umquam liber tetigit neque duxit domum, 

Seruolorum sordidulorum scorta diobolaria? 

Quae verba neminem pronuntiare posse nisi quae aram 
frenquentavit luce clarius est. 



1) P. Langen 1. c. p. 182: „Meines Eraohtens ist es undenkbar, 
dass der griechische Dichter in dieser unbegriindeten Weise zwei In- 
triguen mit doppelter Wirkung nebeneinandergestellt haben soUte. An- 
ders dagegen liegt die Sache, wenn wir annehmen, dass Plautus, um mehr 
Leben in die Handlung zu bringen und die komische Wirknng bei den 
Zuhorern zu steigern, zwei Vorlagen mit einander kontaminiert hat." 

2) Prol. V. 53: „Carchedoniu8 uocatur haec coraoedia." 

Contra in A hoc ipso die mulieres inter meretrices recipientur, 
ut ex eis verbis, quae Giddenis facit, elucet (v. 1139/1140)*): 

Namque hodie earum mutarentur nomina 
Facerenique indignum genere quaestum corpore, 

Huc accedit, quod in B Adelphasium sperat sese per adu- 
lescentem lenonis manibus ereptum iri, utversus 361 — 363 osten- 
dunt. In A autem sororum spes in parentum auxilio posita est 
(cf. V. 1207/1208). 

Quae cum ita sint, satis demonstrasse mihi videor Plautum 
Poenulum e duabus fabulis Graecis contaminasse. Carchedonii 
(A) argumentum fuit hoc: adulescens puellam, quae una cum 
sorore in lenonis potestate est, amat. Hoc ipso die mulieres 
inter meretrices recipientur. Ne illud fiat, servus adulescentis 
a lenonis servo certior factas illas sorores ingenuas esse hoc 
consilium excogitat. Carthaginiensem quendam advenientem 
rogat, ut sorores fingens sese illarum patrem esse lenoni eripiat. 
Paulo post sorores esse veras filias Carthaginiensis apparet. 
Agorastocles sibi amicam despondet. 

Cui fabulae (A) Plautus contaminans ^) aliam fabulam (B) 
inseruit, in qua adulescens meretricem amat, quae una cum 
sorore in lenonis potestate est. Adulescens, quamquam pecunia 
abundat, a consuetudine per lenonem prohibetur. Itaque adu- 
lescentis servus, ut meretrix lenoni eripiatur, hunc dolum com- 
ponit. Servus adulescentis, quem leno ignorat, militis vestitu 
ornatus a lenone petit, ut sibi pro argento dato locum liberum 
et amicam praebeat. Leno ab adulescente interrogatus negat 
sese servum eius domum suam recepisse. Praetor autem totam 
familiam lenonis, qui „auri et hominis fur sit", adulescenti 
addicit. 

Quaeramus nunc, quomodo Plautus illas duas fabulas con- 
flaverit. 

§6. Deactuprimo. Inspiciamus actus primi scaenam 
primam. lam Franckenus (I. c. p. 158/159) et Langenus (1. c. 



1) Hac de quaestione bene disputavit P. Langen 1. c. p. 183 — 185. 
Cf. praeterea Leo 1. c. p. 155 j Karsten 1. c. p. 363. 

2) Of. Leo 1. c. p. 154. 

p. 192) in eo offenderunt, quod expositio fabulae non satis 

perlucida sit, sed tantum bis verbis Agorastoclis contineatur 

(v. 156—158): 

Differor 

Cupidine eius: sed lenone istoc Lyco, 

lilius domino, non lutumst lutulentius. 

Qua de causa leno adulescenti ditissimo et amicam emendi 
cupido puellam deneget, non comperimus. Quam neglegentiam 
non poetae Graeco, ut Franckenus et Langenus putant, sed 
Plauto ipsi attribuendam esse ex eo apparet, quod in aliis 
fabulis velut in Curculione baec explicatio non deest ^). Deinde 
rectissime Leoni displicuit dolum, quem Milpbio ad lenonem 
perdendum excogitat, praepropere adversus comicorum con- 
suetudinem in proximis versibus 159 — 189 sequi. Tum vir doctus 
baeret in eo, quod Agorastocles solus abit, Milpbio autem in 
scaena remanet, quamquam servus ipse dixit (v. 194/195): 

Abeamus intro, ut CoUahiscum uilicum 
Hanc perdoceamus ut ferat fallaciam, 

Quibus e discrepantiis Leo (1. c.) scaenam primam boc modo 
a Plauto compositam esse concludit. Versus 129 — 154 e prima 
scaena Carcbedonii esse desumptos, versus autem 155 — 202 e 
fabula B esse insertos, in qua versus 155 — 189 post v. 415, 
versus 190—202 post v. 409 coUocati fuerint. Versus 203—209 
Carcbedonii esse. 

A sententia Leonis Earstenus (1. c. p. 374 — 381) dissentit 
ratus totam scaenam e fabula B desumptam esse. Suspicatur 
enim post v. 158 in fabula anonyma contumaciam lenonis, im- 
plorationem Agorastoclis, promissionem Milpbionis secutas esse. 
Deinde ambos domum intrasse et soliloquium Lyci secutum esse. 
In scaena sequenti tum Milpbionem pauca praefatum Agora- 
stocli exeunti inventa sua enarrasse incipiens fere ab eis, quae 
post V. 159 legantur. 

Certe expositio fabulae B, quae iam actu tertio ad finem 
quendam perducitur, fusius in exemplari Graeco explicata est. 
Itaque sententia Earsteni, qua docet nonnullas scaenas Graecas 

1) Cf. L e o 1. 0. p. 159—161. 

in unam scaenam Latinam a Plauto contractas esse, iam propter 
simplicitatem sententiae Leonis contortae atque difficili prae- 
ferenda esse mihi videtur. 

Scaenas I 2 et I 3 fabulae B esse ex eis, quae iam supra 
exposuimus, elucet. 

§7. Deactusecundo. Per totam hanc disputationem 
de Plauti Poenulo habitam nullam rationem actus secundi habui, 
qui unam tantummodo continet scaenam, in qua Lyco leno 
et Antamoenides miles prodeunt. Lyco aegre fert, quod 
haruspex omnibus in extis malum damnumque ei portendi 
dixit. Miles autem frustra a lenone petit, ut „addicat sibi 
raeretricem minusculam". Deinde uterque lenonis domura se 
confert atque miles non prodit nisi demum in scaena V 5. 

Cui exemplari Graeco haec scaena attribuenda sit, sub- 
difficile est diiudicatu. Alii viri docti, velut Reinhardtus, 
Langenus, Karstenus, eam fabulae B, alii, velut Franckenus, 
Leo, Carchedonii (A) esse contendunt. Et in B (v. 746/750, 
791/793) et in A (v. 847/848, 917/918) sacrificii infausti a lenone 
facti ratio habetur. Ponendum est raagnam similitudinem inter 
illas duas fabulas Graecas intercessisse. Hac ipsa similitudine 
Plautus adductus videtur esse, ut illas fabulas in unam con- 
taminaret. Ea scaena igitur, in qua leno a sacrificio redit, et 
fabulae B et A esse potest. Tamen argumenta non desunt, 
quibus demonstratur, e quo exemplari Graeco haec scaena 
translata sit. Ut iam Leo ^) recte docuit, hac scaena optime 
scaena IV 2 praeparatur, quam A esse supra demonstravimus; 
nam Antaraoenides Lyconi , qui „votuit exta prosicarier", dicit 
(v. 491/492): 

Age eamus intro. dum exta referuntur, uolo 
Narrare tibi etiam unam pugnam, 

Servus autem a templo in scaena IV 2 revertitur atque eodem 
modo, quo kno versibus 453/454 dixit : 



1) Leo 1. c. p. 157: „Der mit den beim Opfer gebrauchten Gefassen 
(847. 863) au8 dem Tempel zuriickkelirende Syncerastus gehOrt notwendig 
in den KaQ%ri86viog und zieht das hubsche Motiv, dass der Herr im 
Aerger iiber die Bosheit der haruspices vom Opfer weggeht und sicb die 
exta nacb Hause bringen l&sst, nach sicb in dasselbe Sttick." 

Sex immolaui agnos nec potui tamen 
Propitiam Venerem facere uti esset mihi, 
servus nuntiat versibus 847/848: 

Nunc domum haec ab aedi Veneris refero uasa, ubi hostiis 
Erus nequiuit propitiare Venerem suo festo die. 

Alterum autem argumentum Leonis ^) contendentis sacrificium 
infaustum lenonis Carchedonii (A) anagnorisin respicere nullius 
momenti esse mihi . videtur ; nam sacrificium eodem iure ad 
calamitatem lenonis pertinere potest, quam in fabula B capit, 
in qua dolo per Milphionem excogitato meretrities ei eripiuntur. 
lam Franckenus^) in eo offendit, quod in Plauti Poenulo duo 
milites in scaenam prodeunt. In actu secundo enim miles Anta- 
moenides in scaenam prodit , in actu tertio CoUabiscus militis 
habitu instructus inducitur. Cum vix credibile sit in uno exem^ 
plari Graeco duos milites in scaenam prodiisse, verisimile esse 
mihi videtur Antamoenidem alterius exemplaris Graeci atque 
CoUabiscum i. e. Carchedonii esse. 

Paucis verbis nunc quaerendum est, quem locum miles in 
Carchedonio habuerit. Franckenus ^) enim militem, cuius mores 
in Graeca fabula non ita depravati fuerint, Anterastihn in 
matrimonium duxisse putat. Haec sententia ne Leoni^) quidem 
improbabilis videtur esse. Sed duo argumenta Franckenii opi- 
nioni repugnare mihi videntur. Primum enim mores omnium 



1) L e o 1. c. p. 158 : „Da8s der Haruspex den beiden Schwestern 
verkundet hat, sie wiirden in wenigen Tagen die Freiheit erlangen (1205 sq.) 
ist offenbar fur die Scene der dvayvca^tais erfundcn ; und so bringt Syn- 
cerastus es vor, als Gegensatz gegen den iiblen Erfolg seines Herrn ; dieser 
aber berichtet ausfiihrlich iiber die Sache 449 sq." 

2) C. M. Francken 1. c. p. 169: „Praeterea militis persona omnino 
minus apta hic est: CoUybiscum quoque militis Spartani habitu induxit 
Plautus; varietati melius consuluisset, si nautam mercatoremve induxisset." 

3) Prancken 1. c. p. 170: „Sed Anterastili quid fiat incerti haerent 
spectatores. — Suspicor mores militis a Plauto in peius esse mutatos; is 
qui fabulam invenit, quisquis fuit, non tam ridiculum et contemnendum 
finxit homiuem, ut Anterastilis amore indiguus esset." 

4) Leo 1. c. p. 158: „Er (miles) scheint dort (in Carchedonio) ein 
ahnliches Verhilltnis zu Anterastilis gehabt zu haben wie^ Agorastokles zu 
Adelphasium. Die Vermutung Franckens , dass im Original auch jene ein 
Paar wurden, gewinnt dadurch an Wahrscheinlichkeit." 

militum in fabula prodeuntium depravati sunt. Deinde militis 
partes ita Plauto convertendae fuissent, ut miles Carchedonii 
valde a milite Poenuli abhorreret. Franckenus ad hanc senten- 
tiam pervenit, quod spectatores fabula exeunte incerti haerent 
Anterastili quid fiat. Sed in Menandri Andria quoque specta- 
toribus ignotum est, quid Philumenae fiat. Terentius demum 
Charinum Philumenam sibi despondentem ad Menandri Andriam 
addidit. Quamquam Franckeni sententiam improbo , tamen 
Karstenum (1. c. p. 373/374) minime sequar, qui argumentis 
Franckeni refutatis militem in Carchedonio locum habere non 
potuisse putat. Me quidem iudice miles in Carchedonio easdem 
partes egit atque in multis ahis fabuhs, ut rerum . secundarum 
aliarum personarum particeps non fieret. 

Quae cum ita sint, Plautus Poenulum ita videtur compo- 
suisse, ut actus I et III e fabula anonyma (B), actus II, IV, V 
e Carchedonio (A) desumpti sint. 

§ 8. Restat, ut de nonnullis locis agamus, quos 
Plautus ad fabulas coniungendas de suo videtur 
addidis^e. In actus tertii scaena tertia Lyco e domo egre- 
ditur haec verba faciens (v. G 15/6 18): 

lam istoc ego reuortar, miles: conuiuas uolo 
Reperire nobis commodos, qui una sient, 
Interibi attulerint exta, atque eadem mulieres 
lam ab re diuina, credo, apparebunt domi, 
Quos versus actum secundum respicientes poeta de suo 
videtur attulisse, ut hoc modo actum secundum cum actu tertio 
coniungeret et difficultates contaminatione ortas eximeret. 

Simili modo Plautus scaenam brevissimam IV 1 de suo 
adiunxit, quae actum tertium respicit (Exspecto, quo pacto meae 
techinae processurae sient) et scaenam sequentem IV 2 prae- 
parat {Attat, e fano recipere uideo se Syncerastuni), 

Praeterea duobus locis actus quarti doli a Milphione in 
actu tertio excogitati ratio habetur et in versibus 908/909: 
Quin prius disperibit faxo, quam unam calcem ciuerii: 
Ita paratumst 
et in versu 939: 

Satine, prius quam unumst iniectum telum, iam instat alterum? 

Optime Leo^) intellexit illos duos locos minus aptos esse, quia 
proponunt Milphionem, architectum doli, ignorare, quam bene 
dolus successerit. Inde ab his versibus fabulae anonymi ratio 
non habetur praeter verba a Lycone fabula exeunte versibus 
1338 — 1341 facta, quae cum versibus 794/795 actus tertii 
congruunt. 

Plautus igitur hac quoque in fabula difficultates contami- 
natione ortas obtegere vel obscurare studuit. Actu primo ineunte 
partes nonnullarum scaenarum exemplaris B videtur abiecisse, 
ut illas in unam contrahere posset. Praeterea poeta Latinus 
et actui tertio nonnullos versus ad Carchedonium (A) pertinentes 
(velut V. 615 — 618) et actibus quarto et quinto versus ad fabulam 
anonymi (B) spectantes (velut v. 817—822, 908—909, 919, 
1338—1341) addidit. 

III. De Fsendolo. 

§ 9. Quoniam de Poenulo satis diximus, accingamus nos 
ad Pseudolum tractandam. Discrepantias, quas in Plauti Pseu- 
dolo invenimus, contaminatione ortas esse et Leo^) et Bierma^) 
demonstrare studuerunt, a quorum sententia Karstenus^) ab- 
horrens affirmat argumentum Pseudoli esse unum et simplex 
neque iustam admittere contaminationis suspicionem (cf. I. c. p.l 56). 

Omnium actuum actus secundus et quartus ita inter se 
apti colligatique sunt, ut sine ulla dubitatione ex eodem ex- 
emplari Graeco (A) desumpti sint. Secundum illos actus fabula 
hoc continet argumentum. Ballio leno militi Macedonio cuidam 



1) Leo 1. c. p. 155/166: „Beide beruhen auf der Fiktion, daes Milphio 
von dem glticklichen Erfolge des gegen Lycus ausgefiihrten Streichs noch 
nichts erfahren habe, er der Erfinder und architectus doli, der mit seinem 
Herrn auf der Lauer liegt und im nattirlichen Verfolg der Scene III 2 
Alles zuerst erfahren miisste." 

2) F. Leo: „Ueber den Pseudolus des Plautus", Nachr. von d. K. 
Ges. d. Wissenschaften Gottingen, phil.-histor. Klasse 1903, p. 347 — 354. 

3) I. W. Bierma: „Quaestiones de Plautina Pseudolo", Groningae 
1897. 

4) H. T. Karsten: „De Plauti Pseudolo", Mnemosyne N. S. 31 
(1903) p. 130—166. 

muliercm, quam Calidorus adulescens amat, viginti minis vendi- 
dit, q-uarum quindecim iam solutae sunt (v. 616/618); miles se 
quinque minas quae superessent (v. 619) praestituta die, b. e. 
60 ipso die, daturum esse (v. 623/624) promisit et lenoni sym- 
bolum tradidit (v. 648), ut is, qui eius simile symbolum et 
quinque minas afferret, meretricem abduceret. Pseudolus autem, 
Simonis servus, militem praevenire et mulierem lenoni aliquo 
dolo eripere in animo habet (II 1). Simo ratus servi propositum 
prospere eventurum non esse, Pseudolo viginti minas promittit, 
si id effecerit (v. 733, 1068/1069); contra Pseudolus, si non 
effecerit, in pistrinum ire non gravatur (v. 1060, 1099/1100). 
Atque re vera servo contingit, ut lenonem decipiat; nam ab 
Harpace, militis nuntio, symbolum sibi comparat, quod Simiae, 
sycophantae cuidam, tradit, ut ille mulierem a lenone abducat. 
Ballio ratus verum Harpacem meretricem abduxisse, Simoni 
sese viginti minas daturum esse promittit, si a Pseudolo decep- 
tus fuerit. Sero autem leno intellegit sese a Pseudolo illusum esse. 
Sed age nunc perscrutemur ceteri actus cum hoc argu- 
mento num congruant. 

§ 10. De actus primi scaena prima. Quicumque 
scaenam primam actus primi cum scaena tertia comparaverit, 
in eo baerebit, quod expositio fabulae bis enarratur et in scaena 
II et in I 3. Calidorus litteris a Phoenicio missis certior factus 
est (v. 41 — 44, 51 — 59, 64 — 73) amicam suam militi Mace- 
donio veniisse et proximis Dionysiis, quae cras essent, abductum 
iri. Non ignorat militem quindecim minas iam enumerasse et 
imaginem suam in cera ex anulo expressam reliquisse, ut is, 
qui eius simile symbolum et quinque minas afferret, tibicinam 
abduceret. Quae cum ita sint, exspectes, ut Calidorus lenonem 
in scaena I 3 increpet, cur Phoenicium vendiderit, quamquam 
promiserit (v. 352) se illam nemini nisi Calidoro venditurum 
esse. Neque vero adulescens lenonem vituperat, quin etiam 
Pseudolus a Ballione brevem moram petit (v. 283/284) qua 
argentum comparare possit, quod Calidorus pro Phoenicio 
stipulatus est. Attamen et adulescens et servus meretricem 
iam veniisse et moram ea de causa nihil proficere posse non 
nesciunt. 

Neqae desunt aliae discrepantiae inter I 1 et I 3 positae. 
Versu 325 enim Ballio sese Phoenicium non iam venalem tabere 
dicit. Quae verba adulescentem summo gaudio afficiunt ratum 
Phoenicium ea de causa non venalem esse, quod leno illam 
nemini nisi Galidoro ipsi vendere in animo habeat. Quae 
Ballionis verba, quamquam per se ambigua sunt, tamen ab adu- 
lescente litteris de venditione edocto ita intellegenda erant 
Pboenicium ea de causa venalem non esse, quod leno eam 
iam militi vendiderit. 

Praeterea dies, quo Phoenicium a milite abductum iri 

dicitur, in alia scaena alia memoratur. Versu 58 sq. enim Pseu- 

dolus dicit: 

Ei rei dies 

Haec praestitutasi : proxuma Dionysia 

et Galidorus respondet: 

Cras ea quidem sunt. 

Simili modo Calidorus versu 82 dicit: 

Ille abducturus est muUerem cras. 

Contra miles non cras, sed illo iam die mulierem abducturus 

est secundum scaenae tertiae versus 373/374: 

Nisi mihi hodie attulerit miles quinque quas debet minas, 

Sicut haec est praestituta summa ei argento dies eqs. 

Harpax re vera hodie advenit^). 

Minime verisimilis est sententia A. Schmittii (I. c. p. 28/29) 

iudicantis Pseudolum et Calidorum dissimulare se scire, quid 

Ballioui cum milite convenerit; nam scaena I 3 adulescentem 

adhuc ignorare amicam suam venditam esse et nunc demum 

lenonis verbis hac de re certiorem fieri proponit, ut optime 



1) Secnndum A. Schmittii (De PseudoH Plautinae exemplo Attico, 
Argentorati 1909, p. 9,10, 22/23) sententiam illae discrepantiae eo ortae 
Bunt , quod leno in Graeca fabula non diem natalem , sed Dionysia hodie 
celebravisset. Plautum autem, cum Romae Dionysia non agerentur, lenonem 
diem natalem celebrantem induxisse. Tamen poetam Latinum nonnuUis 
in Bcaenis Dionysia non omisisse, sed cras Dionysia esse, cras militem 
venturum esse dicere voluisse, quod re vera versibus 58 sq. et 82 fecisset. 
Ceteris autem locis Plautum erravisse et „hodie" scripsisse. Sed me quidem 
iudice Plautus Dionysia, si re vera ita a consuetudine Komanorum aliena 
fuissent, omnibus locis removisset. 

elucet e versibus 341 — 349: (Ca) Non hdbes uenalem amicam 
tu meam Phoenicium? (Ba) Non edepol habeo profecio: nam 
iam pridem uendidi. (Ca) Quo modo ? (Ba) Sine ornamentis, cum 
intestinis omnibus. (Ca) Afeam iu aniicamuendidisti? (Ba) Valde: 
uiginti minis. (Ca) Viginti minis? (Ba) Virum uis, uel quater 
quinis minis: Militi Macedonio. et iam quindecim habeo minas. 
(Ca) Quid ego ex te audio? (Ba) Amicam iuam esse faciam argen- 
team. (Ca) Qur id ausu's facere? (Ba) Lubuit: med fuii. (Ca) 
Eho, Pseudole, Ei, gladium adfer. (Ps) Quid opust gladio ? 
(Ca) Qui hunc occidam aique me. 

Recte iam monuit Lorenzius (ed. praef. adn. 17): „Auf- 
fallend bleibt es auch, dass Calidorus, nachdem er 330 (342) 
vom Verkaufe der Phoenicium gehort hat, 331—338 (343—350) 
so erstaunt und erbittert tut, als ob es ihm ganzlich unbekannt 
gewesen ware, wahrend er doch aus ihrem Briefe AUes erfahren 
hat.^^ Quam sententiam Lorenzii et Langenus^) et Bierma^) 
etKarstenus^)probaverunt. Quin exemplar Graecum illas offen- 
siones non praebuerit, dubium esse non potest. Expositionem 
autem genuinam non scaenam primam, sed scaenam tertiam 
(v. 269 — 382) continere vel ex eo concludi potest, quod ex- 
positio in scaena tertia multo diligentius instituitur atque pera- 
gitur. Itaque iure ac merito omnes fere viri docti contenderunt 
argumentum epistolae, quae in scaena prima commemoratur, in 



1) P. Langen 1. c. p. 200: „E8 steht dies in Widerspruch mit dem 
Beginn der Komodie, wo wir erfahren haben, dass Galidoras durch den 
Brief der PhOnizium von dem Verkauf genau unterrichtet ist : eine Ver- 
stellung aber bei Calidorus anzunehmen •entspricht iiberhaapt seinem 
Charakter nicht und am allerwenigsten der augenblicklichen Lage.** 

2) I. W. Bierma 1. c. p. 37: „Concedatur necesse est, hac mente 
totam scenam scriptam esse videri , ut Calidorus ex Ballione hic primum 
cognoscat, Phoenicium militi Macedonio veniisse." 

3) H. T. K a r 8 1 e n 1. c. p. 134 : „Omnium maxime pugnat cum epistola 
ingens laetitia Calidori,' cum Ballio affirmat 323 „Vel sex menses opperi- 
bor . . . . quia enim non venalem iam habeo Phoenicium", et ingens ira 
atque indignatio, cum idem verba sua sic explicat 341 „Non habeo pro- 
fecto (venalem), nam iam pridem vendidi .... XX minis militi Macedonio 
et iam XV habeo minas." Cum rem dudum cognovisset ex epistula, 
ineptum est haec Calidorum ita commovcre ut gladium poscut quo se 
occidat (349)." 

exemplari Graeco aliud fuisse ct a Plauto commutatum esse. 
Qua de causa poeta hanc epistulam commutaverit, viri docti 
inter se dissentiunt. 

Karstenus enim (1. c. p. 136) suspicatur epistulam in exem- 
plari Graeco neque rationem neque tempus venditionis con- 
tinuisse, sed Galidorum ab amica tantummodo aliquam moni- 
tionem accepisse, qua certior factus esset imminere periculum, 
ne amatori peregrino traderetur. Substituisse autem Plautum 
hos versus (51 — 59), ut dolor et desperatio Calidori statim ab 
initio spectatores propter periculum proxime imminens vehe- 
mentius commoveret. 

Multo autem verisimilior sententia Leonis ^) esse mihi vide- 
tur, qui putet scaenam primam ex alio exemplari Graeco esse 
desumptam. Plautum autem hanc scaenam Pseudolo inserentem 
coactum esse argumentum genuinum huius epistolae commutare. 
Non modo litteras, sed totam scaenam primam cum ea parte 
scaenae tertiae, quae expositionem continet (v. 269 — 382), repu- 
gnare ex his quoque apparet. Pseudolus enim, postquam litteras 
Phoenicii perlegit, sese Calidoro viginti minas hodie compara- 
turum esse promittit (v. 114 — 120). Quam utilitatem, quaero, 
illae viginti minae Calidoro praebere possunt? Me quidem 
iudice nullam; nam Phoenicium iam veniit et quindecim minae 
iam solutae sunt. Etiamsi igitur Calidorus re vera lenoni 
viginti minas tradere posset, ille adulescenti amicam non ven- 
deret. Langenus (I. c. p. 199) dicit: „Was dem Calidorus die 
20 Minen, welche er verlangt, niitzen sollen, vermag man zu- 
vorderst nicht zu begreifen ;• erst 373 ff. erfahren wir, dass Ballio 
bereit ist, gegen bare Zahlung von 20 Minen den friiher mit 
einem Soldaten abgeschlossenen Kaufvertrag zu brechen." Quae 
sententia Langeni minime probabilis est, quod contra verba 
Plautina pugnat (v. 373/75): 



1) F. L e o 1. c. p, 348 : „Der Brief PhOniziums nimmt durch die 
Verse 61 — 59 die in der zweiten Scene sorgftJtig auflgefiihrte Exposi- 
tion vorweg. Das ist unmOglich und nicht anders zu erkl&ren, als d^tss 
der Brief urspriinglich weoigstens zum Teil eiuen der folgenden Handlung 
widerstrebenden Inhalt hatte und von Plautus dieser Handlung gem&ss 
geSndert worden ist." 

(Ba) Nisi mihi hodie aitulerii miles quingue quas debet minas, 

Sicut haec est praestituia summa ei argento dies . 

Si id non adfert, posse opinor facere me officium meum, 

Ballio hoc loco yerbis perlucidis dicit se tantummodo cras 
Phoenicium GaUdoro, si argentum pependerit, vendere in animo 
habere. Gras autem leno iure ac merito meretricem adules- 
centi vendere potest neque pactum cum miUte factum violat, 
quoniam miles, nisi hodie quinque minas solvit, diem mulieris 
emendae praestitutam praetermisit. 

Quae cum ita sint, verisimillimum esse mihi videtur hanc 
scaenam I l a Plauto ex aUo exemplari Graeco desumptam 
Pseudolo insertam esse. Quod argumentum huius scaenae in 
exemplari Graeco fuerit, verisimilitate quadam concludere possu- 
mus ex his. Pseudolus, ut supra exposuimus, promittit sese 
Galidoro viginti minas comparaturum esse, scilicet ut adulescens 
amicam suam a lenone redimere possit. Illae viginti minae 
autem adulescenti utilitatem praebere non possunt, nisi rivalis, 
quem praevenire ille in animo habet, usque ad id tempus pecu- 
niam non pependit. Itaque argumentum huius scaenae in 
exemplari Graeco (B) hoc fuisse suspicor Leonem et Biermam 
secutus: servus erilem filium interrogat, cur tanto maerore 
affectus sit. Adulescens ei litteras legendas dat, quibus amica 
adulescentem certiorem facit lenonem in animo habere tibi- 
cinam divitiori cuidam viginti minis tradere. Si igitur erilis 
filius ne meretrix sibi eripiatur prohibere vult, quam celerrime 
viginti minae lenoni solvendae erunt. Servus promittit sese 
erili filio viginti minas, quas. leno poscat, aliquo modo com- 
paraturum esse. Quam scaenam Plautus Pseudolo inseruit. Ut 
illam ad argumentum Pseudoli accommodaret, epistulam ab 
amica missam commutavit. Alias autem discrepantias conta- 
minatione ortas non removit. 

§ 11. De actus primi scaena secunda. Actus primi 
scaena secunda ineunte leno lorarios et meretrices foras expellit, 
homines „ignavos, male habitos et male conciliatos, quorum 
numquam quicquam quoiquam venit in mentem ut recte faciant.'^ 
Deinde suum cuique negotium tribuit, ut omnia parata siiit, 
cum coquus veniat; nam hodie dies natalis lenonis est, quo 

viros summos magnifice accipere in animo habet. Meretrices 
autem efficere iubet, ut ,,multa munera sibi ab amatoribus 
hodie conveniant" ; (v. 178) nam nisi mihi penus annuos hodie 
conuenit, cras populo prostituam uos, 

Quaeramus nunc, ex quo exemplari Graeco haec scaena 
desumpta sit. Bierma^) et Leo^) illam exemplari A tantum- 
modo ea de causa attribuunt, quod leno, qui in A deperit, in 
hac scaena primas partes agit. Quod argumentum a Bierma 
et Leone adductum probabile esse mihi non videtur; nam in 
fabulis novae comoediae depravati mores „edacum parasitorum, 
avarorum lenonum" (cf. Ter. Heautont.. prol. v. 35 — 40) saepius 
non eo consilio depinguntur, ut eo maiore laetitia afficiamur, 
si illi homines fabula exeunte iustum detrimentum capiunt, sed 
saepissime illi homines tantummodo in scaenam prodeunt, ut 
risus spectantium moveant. In Captivis, ut unum exemplum 
afferam, Ergasili parasiti deperditi mores fusius depinguntur, 
ut nos huius impudentiae taedeat. Tamen parasitus hac in 
fabula detrimentum non capit, sed e contrario Hegio v. 895 
eum culinae praeesse iubet. Quanta autem commoda Ergasilus 
ex hoc munere sibi comparaturus sit, optime e scaena IV 3 
illius fabulae elucet. Cui exemplo multa alia, quibus demon- 
stratur poetas Latinos vel Graecos mores nonnuUarum per- 
sonarum tantum ea de causa depinxisse, ut spectantes delectarent, 
addere potes. Quae cum ita sint, ex eo, quod leno in I 2 primas 
partes agit, me quidem iudice concludi non potest hanc scaenam 
ex ea fabula esse desumptam, cuius argumentum id spectat, ut 
leno decipiatur. 

At huic scaenae alia difficultas adhaeret, quam Leo 
neglexisse, Biernia et Karstenus non recte explanasse mihi 
videntur. Ballio enim Phoenicium his verbis graviter increpat 
(v. 225—229): 



1) I. W. Bierma 1. c. p. 85: „perBpicuum est et scenam secundam 
et tertiam, in quibus Ballio priraarias partes agat, ad B (A) referendas 



esse." 



2) F. L e o 1. c. p. 348 : „Nun ist die in der ersten Scene angedeutete 
Intrigue gegen den Vater gerichtet; die zweite leitet die Aktion gegen 
den Kuppler ein: eo f9,llen die beiden Scenen auseinander." 

Tu auiem, quae pro capite argenium mihi iam iamque semper 

numeras, 
Ea pacisci modo scis, sed quod pacia's non scis soltcere, 
Phoenicium, iibi ego haec loquor, deliciae summaium uirum: 
Nisi hodie mihi ex fundis iuorum amicorum omne huc penus ad- 

feriur, 
Cras, Phoenicium, poenicio corio inuises pergulam. 

Quae verba Ballionis repugQant eis, quae ex epistula et 
paulo post in scaena I 3 e dialogo Galidori oum lenone habito 
cognoscimus. Ballio enim boc loco amicae crimini dat: „quod 
pacta^s non scis solvere", quamquam a milite quindecim minae 
iam solutae sunt. Neque minus inepte leno minatur, ut iam 
Langenus ^) docuit, se cras Phoenicium in pergulam missurum 
esse, quamquara non ignorat Pboenicium cras a milite abductum 
iri et ea de causa in pergulam mitti non posse. 

Karstenus (I. c. p. 137) putat verba lenonis „cras, Phoeni- 
cium, poenicio corio invises pergulam" Phoenicio, Calidoro, 
Pseudolo iustum horrorem iniecisse, cum ignorarent mulierem 
hodie vel cras domo lenonis abductum iri. Quae sententia 
Karsteni vix probanda esse mihi videtur. Ut enim Calidorus, 
Phoenicium, Pseudolus ignoront, quibus condicionibus mulier 
militi vendita sit — quamquam iara supra deraonstraviraus 
epistulam aliud argumentum continuisse atque Karstenus suspi- 
catur — tamen intellegere non possum, qua causa adductus 
leno hoc loco raentiatur. Me quidera iudice oranino non habet, 
cur adulescenti „iustura horrorem" iniciat. 

Sed omnes discrepantiae uno ictu, ut ita dicam, amoventur, 
si hanc quoque scaenam eidem exemplari Graeco ac scaenam 
primara (B) tribuiraus. Versus enim 225 sq. optime cum argu- 
mento congruunt, quod scaena prima |^in exemplari Graeco (B) 
continuit. Neque miles neque adulescens lenoni usque ad id 
tempus quicquam pependerunt. Rectissime igitur leno Phoenicio 



1) P. Langen 1. c. p. 199/200: „Wa8 in dieser Scene Ballio der 
Phdnicium vorhalt, steht in scharfem Widerspruch mit der Tatsache, dass 
sie bereits verkauft und 15 Minen bezahlt sind und sie heute noch abge- 
holt werden soll . . . . er droht ihr mit Strafe fur den folgenden Tag, 
wo sie jedoch voraussichtlich gar nicht mehr in seinem Besitze ist." 

3 

obicit V. 226: Pacisci modo scis , sed quod pacta's non scis 
soluere, Quae si proponimus, optime elucet, qua de causa 
leno rainetur : Cras, Phoenicium, poenicio corio inuises pergulam. 
Leno enim id unum spectat, ut quam celerrirae Phoenicium 
vendere possit. Utrura a milite an ab adulescente argentum 
accipiat, omnino non curat. Verbis autem supra prolatis Ballio 
adulescentem commovere vult, ut iam hodie amicam emat, ne 
illa ^cras poenicio corio pergulam invisat." 

§ 12. De actus primi scaena tertia. lam supra 
demonstravimus expositionem fabulae (v. 269—382), quam haec 
scaena continet, ex exemplari Graeco A esse desumptam. Nunc 
quaeiendum est, num tota scaena ex illo exeraplari fluxent. 

Initium scaenae 1 3 artissime cum scaena 1 2, quam exem- 
plaris Graeci B esse supra exposuimus, coniunctura est. Priraum 
enira Calidorus timet, ne Ballio id, quod sese facturura esse 
versibus 228/229 minalus est, perficiat. Deinde dies natalis 
lenonis, quo ille viris primariis, qui eius domura frequentant, 
convivium daturus est (cf. v. 165—167, 179—181) et versu 
234 et versu 243 commemoratur. Tum leno versu 241 in forum 
se conferre in animo habet, ut iam versu 169 indicavit. 

Sed in hac scaena alia quoque argumenta insunt, quibus 
demonstratur initium exeraplari B tribuendum esse. Versu enim 
258 Calidorus Ballioni dicit: Ddbo, quando erit. Respondet 
autem leno: Ducito quando habebis. Quae vcrba repugnant 
versibus 341/342, 372/377, quos ex exemplari A fluxisse supra 
coniecimus. Versibus 341/342 enim leno Calidoro interroganti : 
Non habes uenalem amicam iu meam Phoenicium? 

re&pondet : 

Non edepol hdbeo profecio: nam iam pridem uendidi. 
Versibus 372/377 autera leno verbis perlucidis dicit sese 
tanturaraodo inde a die crastino adulescenti raeretricera dedi- 
turura esse, nisi hodie railes quinque minas allaturus fuerit. 
Contra versus 258 optirae ad arguraentum exemplaris B quadrat. 
Neque miles neque adulescens lenoni quicquam pependerunt. 
Qui primus argentura solvet, aniicam ducet. Rectissime igitur 
Ballio dicit : Duciio, quando habebis, Inde a versu 269 usque 



— 35 — 

ad versum 382 expositio fabulae ex exeraplari A desumpta 
seq[uitur, de qua iam supra egimus. 

Difiicilius est diiudicatu, cui exemplari fims huius scaenae 
tribuendus sit. Versibus enim 385 sq. Calidorus a Pseudolo 
petit, ut satellitem requirat: 

Ad eam rem usust hominem astuium doctum, cauium et callidum, 
Qui imperata ecfecta reddat, non qui uigilans dormiat. 

Quibus verbis versus 390/92 pugnare videntur: 

Pauci ex multis sunt amici, homini qui certi sient eqs.; 
nam epitheta, quae versus 385 cohtinet, „astutum, doctum, cau- 
tum, callidum^^ minime ad amicum pertinere posse, quicumque 
vel paucas Plauti comoedias perlegerit, primo obtutu cognoscet. 
Duo igitur diversi homines his versibus definiuntur: satelles 
astutus, doctus, cautus, callidus et amicus certus. 

In scaena II 4 Galidorus hominem, quem in fine scaenae 
I 3 arcessere iussus est, adducit et hanc scaenam respiciens 
dicit (v. 697—699): 

Pseudoltcs mihi ita imperauit, ut aliquem hominem strenuom, 
Beneuolentem adducerem ad se, (Ch) Seruas imperium prohe: 
Nam et amicum et heneuolentem ducis. 

Quos locos si conferimus, sine ulla dubitatione Charinus 
(v. 697 — 699) optime cum illo certo amico (v. 390 — 392) con- 
gruit. Qua de causa Ladewigius ^) versus 384 — 386 spurios 
esse existimat ratus«versus 390—392 versum 383 secutos esse, 
deinde versus 387 — 389, tum versus 393. Ladewigius, quem 
Bierma (1. c. p. 112/115) secutus est, sententiam suam his argu- 
mentis confirmare conatus est. Versum 384 imitatione versus 
586 effictum esse et versus 385/386 ab interpolatore vel histrione 
quodam e versibus 725/726 esse compositos. Re vera versus 
384 versu 586 repetitur, sed ille locus tot interpolationibus ^) 
obrutus est, ut ex illo argumento nihil concludi possit. Versus 
385/386 autem versibus 725/726 non ita similes sunt, ut ex 
illis compositos esse dicamus. Aliter Lorenzius^) et Lange- 



1) Th. Ladewig: Plautinische Studien, Philologus XVII p. 457. 

2) Cf. F. Ritsckl opuscul. II p. 279 sq., 768 sq. 

3) Lorenz: Zum Pseudolus des Plautus, Philologus XXXV p. 170: 
„Ja das ist eben einer von jenen Widerspriichen, die man bei Plautus, 

3* 

nu8 ^) iudicaverunt versus 384/386 genuinos esse pntantes, delentes 
autein versus 390/392. Ulos versus insertos esse ab interpolatore 
quodam, qui repugnantiam inter versus 384/386 et v. 697— 699 
exstantem removere in animo Imbuisset. Versus autem 390/92 
interpolatoris esse mibi non videntur hac de causa: poetas 
novae comoediae Euripidis tragoediam imprimis in vita et 
moribus describendis saepius imitatos esse inter omnes constat. 
Si igitur demonstrari potest locos Plautinos cum locis Euripideis 
congruere, certa quadaro verisimilitate contendi potest illos 
locos e nova comoedia desumptos esse neque interpolatori 
cuidam deberi^). De amicitia saepius in Euripidis tragoediis 
agitur et discrimen, quod ihter veros amicos et falsos intercedat, 
traclatur. Huc spectant Euripidis Orestis versus 806: 

fivglcov xqb100(X)v b[iccl(iG)v avdgl xsxtrj^d^aL g)lkog, 
versus 1155: 

ovoc «Jrtv ovSbv XQBldCov ^ (plkog 6aq)rjg, 
Andromachae versus 376/377: 

q)lk(X)v yccQ ovSlv X8lov oixivBg (plkoL 

OQ^&g nB(pvxa6\ 
Supplicum versus 867/868: 

(pikog X akrj^ijg rjv (pikoig naQov6i xb 

xal /ir^ naQov6iV' cov aQL^fibg ov nokvg. 
Quibus cum versibus Euripideis versus 390/392 bene con- 
gruere et ea de causa rainime spurii habertdi esse, sed ex aliquo 
exemplari Graeco fluxisse mihi videntur. Nequaquam autem 
et versus 384/386 et versus 390/^92 secum repugnantes eiusdem 
exeniplaris Graeci esse possunt. 



wio bei andern Dramatikern, bisweilen iindet. Jemand, der den kleinen 
Widerspruch durchaus beseitigen wollte, echob zur Vermittlung die Verse 
390—392 ein." 

1) P. L a n g e n 1. c. p. 203. 

2) F. Leo: Plaut. Forschungen, Berlin 1895, p. 101/102: „E8 ist 
bekannt und im Zusammenhang der attischen Kunst mit dem Leben tief 
begriindet, dass die Eomddie des Menander und Philemon in der Erfin- 
dung und Fiihrung der Handlung, iri der Welt- und Lebensanschauung, 
deren Spiegel sie ist, mehr in der euiipideischen TragSdie als in der alten 
Komodie wurzelt. — Wo Piautus :iii Euripides erinnert, da haben wir 
festeii Boden unter den Fiissen.^' 

Versus 384/386, quibus hominem astutuHi, doctura ar- 
cessere Calidorus iubetur, ex exeiuplari A desumpti esse non 
possunt, quod Charinus in scaena II 4 prodiens, quam exem- 
plaris A esse supra exposuimus, cum illa persona non congruit 
Itaque inde a versu 383 Plautus ad exemplar B, qua in fabula 
servo callido, docto ad patrem decipiendum opus erat, videtur 
rediisse. Addidit autem poeta, ut hoc modo scaenam II 4 prae- 
pararet, in qua Charinus, amicus benevolus, in scaenam prodit, 
versus 390/392 ex exemplari A desumptos. 

§ 13. De actus primi scaena quarta. Postquam 

Calidorus exiit, Pseudolus in scaena quarta secum deliberat, 

quomodo viginti minas, quae nusquam sint gentium invenire 

possit. lam supra (p. 30/31) demonstravi argumento exemplaris 

A repugnare, quod servus viginti minas sibi comparai*e in 

animo habeat; nam secundum argumentum exemplaris A viginti 

minae adulescenti omnino nibil prodesse possunt. Itaque vel 

e versibus 404/405 

Viginii minas 

Quae nusquam nunc sunt gentium, inueniam tamen 

et e versibus 412/413: ^ 

Ex hoc sepulcro uetere (i. e. Simone) uiginti minas 
E/fodiam ego hodie, quas dem erili filio 

concludas hanc scaenam exemplari B tribuendam esse. Quae 
sententia eo confirmatur, quod Pseudolus hoc loco (v. 412/413) 
id peragere incipit, quod sese facturum esse in scaena prima 
ex exemplari B desumpta promiserat: x^ 

V. 11 7 (Ca) : Dabisne argenti mi hodie uiginti minas ? 

V. 118 (Ps) Dabo. 

V. 120 Si neminem alium potero, tuom tangam patrem. 

Tamen a scaena prima abhorrere videntur versus 406/409: 

Atque ego me iam pridem huic daturum dixerum 
El uolui inicere tragulam in nostrum senem: 
Verum is nescioquo pacto praesensit prius. 

Nam Pseudolus, qui in scaena 1 1 consilium Simoni viginti 
minas eripiendi cepit usque ad hanc scaenam omnino non abiit, 
ut „tragulam in senem inicere^^ posset. IIIos autem versus 

(406—409) non Plauto ipsi, s0d interpolatori cuidam tribuendos 
esse iam dudum viri docti intellexerunt et permultis locis 
exposuerunt, ut vix opus sit hoc quoque loco argumenta a 
viris doctis allata repetere^). 

Totam igitur scaenam Plautus ex exemplari B videtur 

desumpsisse. 

§ 14. De actus primi scaena quinta. Scaena 
quinta, in qua Simo, Callipho, Pseudolus in scaenam prodeunt, 
iam scaena quarta praeparata et artissime cum illa coniuncta 
est. Simo, pater Calidori, certior factus filium argentum 
quaerere, ut amicam liberet, e Pseudolo, „scelerum capite , 
quod illius sententia filium eorrumpit, exquirit, num Calidorus 
amicam liberare velit. Pseudolus confitetur. Deinde senex 
interrogat, num servus a se argentum auferre in animo habeat. 
Servus non negat. Maxime autem senex miratur, quod Pseudo- 
lus interroganti (v. 504/505) : 

Quid nunc ageiis? nam hinc quidem a me non potesi 
Argentum auferri, qui praesertim senserim 
respondet (v. 508/509, 511): 

Tu mihi hercle argentum dabis: 
Ahs te equidem sumam, . 
lam dico ut a me caueas, 
Simo ratus servum propositum peracturum non esse promittit 
sese a Pseudolo, si illud „mirum et magnum facinus" facturus 
fuerit, poenam repetiturum non esse. Initio igitur huius scaenae 
(v. 415— *52l) argumentum fabulae praeparatur, quod sine uUa 
dubitatione id spectat, ut servus a patre necopinanti argen- 
tum ad amicam liberandam auferat. Quod argumentum per 
totam fabulam neglegitur, quin etiam versibus 522 — 546 novum 

1) H. Sauppe: Quaestiones Plautinae, Ausgew. Schriften, Berl. 1896, 
p. 227/228 tantuna versum 409 spurium eiecit. Versus 406—408 delevit 
P. Langen 1. c. p. 358—359. Versus 406—409 interpolatori tribuunt 
Th. Ladewig: Plautinische Studien, Philologus XVII p. 456— 457 ; 
Aug. O. Fr. Lorenz: Zum Pseudolus des Plautus, Philolog. XXXV 
p. 171/173; Karsten 1. c. p. 141 ; Goetz in ed. mai. uncis illos versus 
saepsit; Lorenz in ed. eos omisit. Versus 406—408 Plauto ipsi assignat 
W. Bierma 1. c. p. 38, 56, 86/87, cuius sententiam refutat A. Schmitt 
1. c. p. 20/22. 

argumentum introducitur, quod ab antecedenti abhorret atque 
dissidet. 

Pseudolus epim dicit sese, priusquam a sene argentum abs- 
tulerit, a lenone tibicinam illam abducturum esse. 

Effectum hoc hodie reddam utrumque ad uesperum (v. 530). 

Deinde Simo et Pseudolus novam pactionem ineunt versibus 
sequentibus (v. 531 — 538): 

(Si) Siquidem istaec opera, ut praedicas, perfeceris, 
Virtute regi Agathocli antecesseris, 
Sed si non faxis, numquid causaest ilico 

(Juin te in pistrinum condam? (Ps) Non unum quidem diem modo, 
Verum hercle in omnis quantumst, sed si e/fecero, 
Ddbin mihi argentum quod dem lenoni ilico 
Tua uoluntate? (Ca) lus bonum orat Pseudolus: 
'Dcibo^ inque, 

Simo promittit sese, si Pseudolus utrumque perfecerit, illas 
niinas soluturum esse, quas Calidorus lenoni pro amica ab- 
ducta debebit. Atque horum consiliorum primum in eo positum 
est, ut argentum a Simone auferatur. Pseudolus igitur, si illa 
duo proposita peregerit, id est, si a sene argentum abstulerit 
atque a lenone mulierem abduxerit, illis viginti minis omnino 
non indigebit. 

Quomodo haec discrepantia orta sit, optime Leo (1. c. 
p. 349/351) exposuit. Duo enim argumenta inter se diversa in 
hac scaena commixta sunt: argumentum I: servus seni aliquo 
dolo pecuniam eripit, ut amicam adulescentis a lenone redimere 
possit; argumentura II: si servo continget, ut mulierem a 
lenone aliquo dolo abducat, senex sese viginti minas pro amica 
liberata soluturum esse promittit. Argumentum I exemplaris 
B esse et iam actu primo (cf. v. 120) praeparari ex omnibus, 
quae supra exposuimus, elucet. Argumentum II autem, quod 
actum secundum et quartum praeparet, exemplaris A est. Hoc 
igitur loco (v. 522 — 546) Plautus argumenta illorum duorum 
exemplarium inter se diversorum, e quibus Pseudolum conta- 
minavit, commiscere conatus est. Illa duo argumenta idem 
spectant, ut Simo viginti minas pro meretrice abducta solvat. 
In argumento 1 argentum aliquo dolo seni eripiendum est, in 

argumento II senex sua sponte minas pendet, si servus muli- 
erem a lenone abduxerit. Cui condicioni ex argumento It 
desumptae (si servus mulierem a lenone abduxerit) Plautus 
alteram condicionem ad argumentum I spectantem (si servus 
seni aliquo dolo viginti minas eripuerit) addidit et hoc modo 
illa duo exemplaria commiscuit : Simo servo viginti minas dabit, 
si ille a lenone amicam abduxerit et seni ipsi viginti minas 
aliquo dolo eripuerit. Neglexit autem Plautus alteram condi- 
cionem huius pactionis congruere cum praemio, quod sese da-. 
turum esse Simo promittit, si Pseudolus utramque condicionem 
persoluturus fuerit. 

Aliam viam Schmittius ingressus est, qui existimat discre- 
pantias, quas Pseudolus praebet, non eo esse ortas, quod 
Plautus eam e duabus fabulis Graecis contaminavisset, sed 
quod poeta Latinus exemplar Graecum decurtavisset. Exemplo 
Attico exeunte non modo Simonem viginti minas sua sponte 
solvisse, sed etiam servum maiorem pecuniam a sene abstulisse 
(cf. 1. c. p. 45). Quae sententia iam a principio mihi displicet, 
quod intellegere non possum, cur servus in illo exemplari 
Graeco seni argentum eripuerit. Schmittius (1. c. p. 42) haec 
verba facit: „Quid refert amicam liberari, nisi sumptus fieri 
potest?" Sed illa causa a Schmittio allata minime probabilis 
est, quod poeta id unum spectat, ut omnes difficultates remo- 
veat, quibus iuvenis amicam suam amplecti prohibetur. In fine 
fabulae mulier in potestatem adulescentis redacta est, pretium 
senex sua sponte solvit. Unde autem iuvenis argentum sibi 
comparet, ut „sumptus fieri possit", poeta non- curat, ad fabulam 
non pertinet. Sed verba poetae ipsius demonstrant Pseudolum 
tantum ea de causa seni pecuniam eripere velle, ut pro illo 
argento amicam a lenone redimat. Simo enim servo dicit 
(v. 482 sq.): Ecquam scis filium tibicinam Meum amare? — 
Liberare quam ueltt? Ecquas uiginti minas Paritas ut a me 
auferas? (504) Quid nunc agetis? nam hinc quidem a me non 
potest Argentum auferri , qui praesertim senserim, Pseudolus 
autem respondet (v. 509) : Abs te equidem sumam , scilicet ut 
amicam adulescentis liberare possim. Quae cum ita sint, sen- 
tentia Schmittii ut minime probabilis reicienda esse mihi videtur. 

Quaeranms nunc, e quo exemplari Graeco finis huius scaenae 
fluxerit. Versibus 547 sq. Pseudolus a Calliphone petit, ut 
auxilio suo id, quod servus sibi faciendum proposuit adiuvet: 

Da iti hunc diem operam, Callipho, qmeso mihi 
et Gallipho consilium suum rus eundi, quod heri cepit, mutat. 
Ut iam Langenus (1. c. p. 202), Lorenzius (ed. praef. p. 20) 
Bierma (1. c. p. 39 sq.), Leo (1. c. p. 348) monuerunt, per totam 
fabulam Galliphonis mentio omnino non fit. Itaque recte 
Bierma (1. c. p. 87) et Leo (1. c.) hanc personam exemplari B 
tribuunt rati Plautum eam poslea ih scaenam ea de causa 
non produxisse, quod per alios actus exemplar A secutus sit. 

Quae cum ita sint, me quidem iudice totus actus ex exem- 
plari Graeco B desumptus est. Poeta autem argumentum 
epistolae commutavit et pro expositione exemplaris B, quam 
tertia scaena continuit, expositionem ex exemplari A desumptam 
transtulit, ut hoc modo actum secundum praepararet. Praeterea 
Plautus versus 390/92 et 522/546 ad argumenta fabularum 
inter se diversarum coniungenda videtur inseruisse. 

Quoniam actum secundum ex exemplari A fluxisse iam 
supra exposuimus, accingamus nos nunc ad actum tertium 
perlustrandum. 

§ 15. De actus tertii scaena prima. Actu tertio 
ineunte miser puerulus in scaenam prodit, qui eodem modo 
quo meretrices in scaena I 2 lenoni hodie munus dare iussus 
est. Queritur sese a nullo amari, qui sibi pecuniam det. Quae 
scaena brevissima cum argumento fabulae , ut iam Sauppius 
(1. c. p. 230) monuit, tam parum cohaeret, ut, si deesset, non 
desideraretur. Qua de causa Lorenzius ^) hanc scaenam ab 
histrione quodam insertam esse putat. 

1) Aug. O. Pr. L orenz: cf. Philologus XXXV p. 173 et ed. praef. 
adn. 28: „Es ist nicht abzusehcn, was den Plautus bewogen haben soUte, 
nach der im ersten Ganticum gegebenen grossen Schilderung der Zustande 
im Hause des leno, noch eine ganz unmotivierte Fortsetzung derselben 
hier zu geben, und zwar eine der widerlichsten Art. Der puer ist sofort 

nach derselben wieder verschollen Zu Gunsten des JDichters selbst 

m5chte man daher gerne glauben , dass nicht bloss 768 R, sondern die 
ganze Scene unacht w&re, eine spatere Schauspielerinterpolation zom 
Vergniigen der niedrigsten Klasse des Publikums." 

Scaena prima actus tertii neque cum antecedentibus scaenis 
neque cum sequentibus discrepat, sed cura actu primo vinclo 
quodam coniuncta videtur esse. Ut enim in scaena 12, ita in 
hac quoque dies natalis lenonis commemoratur. In I 2 versi- 
bus 171 — 229 leno mulieres efficere iubet, ut dona amatorum 
suorum largiter domum suam comportentur. Quos versus 
respiciunt, haec verba pueri (v. 776 — 778): 

Interminatus esi a minumo ad maxumum 
Siquis non hodie munus misisset sibi, 
Eum cras cruciatu maxumo perbitere. 
Quae si deliberamus, haec scaena eidem exemplari Graeco, 
e quo scaenam I 2 desumptam esse supra demonstravimus, 
id est exemplari B attribuenda videtur esse. — Intendamus 
nunc animum ad scaenam sequentem. 

§ 16. De actus tertii scaena altera. Actus tertii 
scaenam alteram, in qua leno et coquus inter se coUoquuntur, 
argumento minime necessariam iam Langenus^) intellexit. 
Ballio hunc coquum conduxit , ut die festo lenonis cenam co- 
queret. Coquus postea in scaenam nOn prodit neque cena ullum 
in argumento obtinet locum. Vix dubitari potest, quin haec 
scaena in exemplari Graeco, e quo desumpta est, cum fabula 
artius coniuncta et argumento maioris momenti fuerit. Itaque 
iam Sauppius^) et Ladewigius^) hanc scaenam ex alio exem- 
plari Graeco a Plauto contaminante risus captandi causa trans- 
latam esse suspicati sunt. 



1) Langen 1. c. p. 204: ^Ebenfalls uberflussig, aber dem ganzen 
Ckarakter nach doch echt plautinisch ist die lange Unterredung in der 
ziiveiten Scene des dritten Aktes zwischen Ballio und dem von ihm ge- 
mieteten Koche." 

2) H. S a u p p e 1. c. p. 230 : „Sed, nisi fallor, et similis huius puer 
[III 1] et coquuB in alia fabula, an dicam in pluribus, plebeculae ita pla- 
cuerant, ut poeta personas spectatoribus gratissimas etiam huic fabulae 
risus captandi causa praeter necessitatem adderet.^' 

3) Th. Ladewig 1. c. p. 456: „Ist dor Pseudolus wirklich konta- 

miniert , wofiir auch der Umstand spricht , dass von - dem Gast- 

mahle des Ballio, auf das 167 — 169 hinweisen, und um welches sich die 
ganze Scene III 2 dreht , in dem spateren Verlaufe des Stiickes nicht 
das Geringste erwfthnt wird, bo hat Plautus eqs." 

Scaena III 2 iam actu primo praeparata est. Leno enim, 
qui scaena I 2 ineunte in niacellum iturus (v. 169) domum 
reliquit, initio huius scaenae e foro revertitur (v. 790/791, 800). 
Deinde cum versu 168, in quo leno servos domum intrare et 
omnia praeparare iubet, „ne mora quae sit, cocus quom veniat", 
haec scaena, in qua Ballio coquum secum adducit, optime con- 
gruit. Qua de causa hunc quoque dialogum exemplari B assignan- 
dum esse existimo. Postquam coquus abiit, leno edicit (892 — 904) 
sese a patre Galidori admonitum esse, ne Pseudolo, qui mulierem 
sibi eripere in animo haberet, confideret. Quos versus ad 
exemplar A pertinentes Plautus, ut iam Bierma (1. c. p. 103 sq.) 
suspicatus est, de suo videtur addidisse, ut duo exemplaria 
Graeca coniungeret et hoc modo actum sequentem, qui ex alio 
exemplari Graeco atque actus tertius desumptus sit, praepararet. 
Quae cum ita sint, Plautus totum actum tertium ex exemplari 
B mutuatus videtur esse praeter finem, quem ad exemplaria 
coniungenda de suo addidit. 

§ 17. De actu quarto. Quamquam actum quartum 
exemplaris A esse iam supra exposuimus, tamen paucis verbis 
percurrendum est, quid Bierma de hoc actu iudicaverit. Yir 
doctus enim contendit duorum exemplarium, quae Plautus con- 
taminaverit, alterum B (quod nos litera A significavimus) id 
spectare, ut Ballio, alterum S (quod nos litera B significa- 
vimus) ut Simo decipiatur. Quae sententia cum ea congruit, 
quam supra secuti sumus. Maxime autem mirum est, quod 
Bierma nescio qua causa adductus Simonem in fabula A (B) 
omnino non in scaenam prodiisse existimat. Quae opinio redar- 
guitur scaena IV 7, qua Simo et Ballio prodeunt; nam illa 
scaena nulli alio exemplari nisi A (B) attribui potest. Itaque 
Bierma (1. c. p. 92) hanc excogitat rationem : Plautum in scaena 
IV 7 aliam personam exemplaris Graeci ita invertisse, ut partes 
Simonis suscipere posset. Huc spectare amicitiam, quae seni 
cum lenone intercedat, quoniam Simonem divitem et nobilem 
in foro auxilium lenonis, hominis infimi ordinis, invocasse 
(1145/1146) verisimile non sit. Sed primum ex hac scaena 
non apparet Simoni amicitiam cum Ballione esse; leno sene 

paulo familiariter utitur, quia vicini sunt*)- Deinde incertum 
est, quid versus 1145/1146 dicere velint, cum Sirao verbis Har- 
pacis impediatur, quominus ad verba lenonis respondeat. Tum 
communis eis est adversarius, ut societate quadam coniun- 
gantur 2). Denique scaenae IV 6, IV 7, J V 8 ita Plauto com- 
mutandae atque convertendae fuissent, ut illae scaenae exem- 
plaris Graeci valde a Pseudoli abhorrerent. Itaque Leonein ^) 
secutus totum actum quartum exemplaris A esse existimo. 

§ 18. De actus quinti scaena prima. Postquam 
Simo actu quarto exeunte domum intravit, ut argentum, quod 
Pseudolo debet, promeret, servus in scaena V 1 ebrius et corona 
ornatus progreditur, ut Simonem promissi commonefaciat. Quae- 
ramus nunc, cui exemplari Graeco haec soaena attribuenda 
sit. Leo^) haeret in eo, quod duae causae, quibus adductus 
servus convivium reliquerit, proferantur: altera versu 1282: 

Inde huc exii, crapulam dum amauerem, 

altera versu 1283: 

Nunc ab ero ad erum meum maiorem uenio foedus commemoraium. 



1) P. L e o 1. c. p. 348 adn. 1 : „Die Bedenken, die Bierma S. 43 ff. 
gegen die Person Simos in IV 6. 7 aussert , sind leicht zu beseitigen. 
Simo und Ballio sind Nacbbarn, eine gewisse Yertrautheit verlangte die 
ErfinduDg. V. 1144 spricht Ballio im Zorn, protzenhaft; die Antwort, 
die Simo geben k5nnte, schneidet Harpax ab.'* 

2) Cf. A. Schmitt 1. c. p. 19: „Gommunis eis est causa, communis 
adversarius. Ipsum igitur fabulae argumentum fert, ut societate quadam 
coniuncti sint." 

3) F. L e o 1. c. p. 348/349 : „Wenn wir mit Bierma zwei Stiicke an- 
setzen, in deren einem der Vater, im andern nur der Kuppler, ohne dass 
der Alte darin eine Rolle hatte, betrogen wurde, so hat Plautus die Hand- 
lungen beider Stiicke in der Weise, wie es von der Scene 1 5 an geschieht, 
ineinander verschlungen und itberdies in die grosse Scene IV 6. 7 die 
Person des Simo selbst hineingedichtet , wenigstens, wenn eine ahnliche 
Person im Original vorhanden war, diese so weit umgestaltet, dass sie 
mit dem Simo des andern Stiickes zusammenfiel. Eine solche Voraus- 
setzung geht nach dem, was uns die sicher ^contaminierten' Stucke lehren , 
zu weit." 

4) P. L e o : Abh. der K. Gcs. d. Wissensch. zu GOttingen, phil.-histor. 
Klasse, Neue Folge, 17 p. 41 adn. 1. 

Cum causa secunda iam versibus 1239 — 1245 cxpressa sit 
et versus 1283/1284 bene versum 1245 sequi possint, Leo boc 
canticum (1246 — 1282) a Plauto ipso additum esse existimat. 
Sed vir doctus hoc loco illos versus nimis pressisse mihi videtur. 
Pseudolus convivium reliquit, ut crapulam amoveret. Postquam 
per versus 1246 — 1282 se iam paulum refecit, subito ei in 
mentem venit senem sibi viginti minas debere. Itaque nunc 
„ad erum maiorem foedus commemoratum^^ ire constituit. Haec 
scaena non a Plauto de suo addita esse, sed optime ad scaenas 
antecedentes quadrare, quin etiam scaenis antecedentibus prae- 
parata esse mihi videtur his de causis. 

Illi enim convivio praeter Pseudolum una cum Phoenicio et 
Charino Simiam quoque interesse e versu 1051 apparet, quo 
Pseudolus Phoenicio et Simiae dicit: 

Ite hac, iriumphe, ad cantharum recta uia. 

lam versibus 946/949 Pseudolus promisit sese Simiam accep- 
turum esse 

(947) Lepido uiclu, uino, unguentis et inter pocula putpamentis. 

(948) Ibidem una aderit mulier lepida, tibi sauia super sauia quae det, 

Huc spectant verba, quae hoc loco facit Pseudolus, qui in 
scaenam prodit, postquam Illos accuhantis potantis amantis Cum 
scortis reliquit (v. 1270/1271), Ubi amans complexust amantem, 
uhi labra ad labella (cf. savia v. 948) adiungit (v. 1259). 

Neque vinura (v. 947) defuisse versus 1262/1263 edocent. 
Lepidus uictus autem et unguenta (v. 947) eisdem fere verbis 
commemorantur versibus 1265/67 

Unguenta atque odores, leinniscos, corolla^ 
Dari dapsiles : non enim parce promi 
Victu cetero nequis me roget, 

Quae cum ita sint, scaena V 1 actu quarto paene ad verbum 
praeparata videtur esse. Quin illa scaena eiusdem exemplaris 
Graeci atque actus quartus i. e. exemplaris A sit, illa de causa 
non dubito. 

§ 19. De actus quinti scaena altera. Scaenam V2 
eiusdem exemplaris Graeci atque scaenam antecedentem esse 
vel ex eo concludas, quod Pseudolus ut in V 1 ita hac quoque 

in scaena ebrium se praebet. Secundum e^emplar A senex 
sese viginti minas soluturum esse, ubi primum servus proposi- 
tum perfecerit, promisit. Qua in scaena Pseudolus a sene illas 
viginti minas petit et Simo ei argentum tradit baec verba 
faciens (v, 1313): 

IiLs petis: faieor, tene. 

Sed iam inde a versu 1314 poeta minime exemplar A secutus 
videtur esse. Verba enim Pseudoli (v. 1314): 

At negahas daturum esse te mihi: tamen das 

tantummodo ad versum 510, quem ex exemplari B desumptum esse 
supra demonstravimus, attinere possunt, quo Simo dicit: 

Eclidito mihi hercle oculum, si dedero; 

nam in exemplari A senex sese viginti minas sua sponte datu- 
rum esse promisit (cf. v. 536/537). 

Deinde Simo a Pseudolo petit, ut sibi aliquam partem 
argenti reddat (v. 1322). Postquam autem servus se ei dimi- 
diam partem argenti redditurum esse promisit, Simo Pseudolum 
sequitur confirmans omnem simultatem inter filium et patrem 
intercedenteni sublatam esse. Qui fabulae exitus me quidem 
iudice neque ad argumentum exemplaris A neque exemplaris 
B quadrat. Exemplar A enim id spectat, ut senex servo, qui 
propositum perfecit, viginti minas det, quas ille lenoni pro 
meretrice abducta debet (cf. v. 536 : Dahin mihi argentum quod 
dem lenoni ilico tua uoluntate), Si igitur illae viginti minae 
lenoni tradendae sunt, servus secundum hoc exemplar sese di- 
midiam partem seni redditurum esse promittere non potest. 
Secundum autem exemplar B, ut supra expositum est, servus 
seni aliquo dolo viginti minas eripit, ut mulierem illo argento 
redimere possit. Si igitur amica in adulescentis potestate est, 
servus minas ereptas non iam possidet. Quae cum ita sint, 
Plautus finem huius scaenae (v. 1314 — 1355) initio eiusdem ex 
exemplari A translato de suo videtur adiunxisse. 

Haec habeo quae dicam de ratione contaminandi Plautina. 
Accingamus nunc ad fabulas contaminatas Terenti perscru- 
tandas. 

B. De ratione contaminandi Terentiana. 

I. De Andria. 

§ 20. De actus primi scaena prima. Terenti An- 
driam in numero fabularum contaminatarum habendam esse 
versus 9—14 prologi docent: 

Menander fecit Andriam et Perinthiam, 
Qui utramuis recte norit, amhas nouerit: 
Ita non dissimili sunt argumento, et tamen 
Dissimili oratione sunt factae ac stilo. 
Quae conuenere, in Andriam ex Perinthia 
Fatetur transtulisse atque usum pro suis. 
Terentius igitur Andriam Menandri pro fundamento fabulae 
latinae habuit et e Perinthia Menandri in Andriam transtulit 
,,quae convenerunt." Quantae autem partes Perinthiae attribu- 
endae sint e Donati adnotatione ad prologi versum 14discimus: 
sed quare ergo se onerat Terentius, cum possit uideri de una 
transtuUsse? sic soluitur : quia conscius sihi est primam scaenam 
de Perinthia esse translatam, uhi senex ita cum uxore loquitur, 
ut apud Terentium cum liherto, at in Andria Menandri solus est 
senex, Quae verba satis perlucide edocent exemplum primae 
scaenae non Andriam. sed Perinthiam Menandri fuisse. Verba 
autem, quae in Perinthia uxor Simonis fecit, Terentius Sosiae 
liberto attribuit. Quam rationem contaminandi poeta eo facilius 
sequi potuit, quod illae duae fabulae „ita non dissimili sunt 
argumento." Huc spectant verba Donati ad prologi versum 
1 allata : prima scaena Perinthiae fere isdem uerhis quibus An- 
dria scripta est, cetera dissimilia sunt exceptis duohu^ locis, 
altero ad uersus XI, altero ad XX, qui in utraque fahula positi 
sunt, 

Nunc singulos versus huius scaenae paucis perlustremus. 
In versibus 1 — 19 Simo enumerat, quot beneficiis Sosiam aflfecerit, 
et fidem taciturnitatemque liberti sibi astringit. Qui versus, 
cum ad neminem nisi libertum quadrent, neque e Perinthia 
neque ex Andria fluxisse, sed a Terentio ipso de suo esse 
additi videntur. Versus 20 — 41, quibus enarratur, quam rati- 

onem vivendi Paraphilus secutus sit, et in Perinthia et in Andria 
Menandri locum habuisse possunt. Fabulae autem expositio 
versibus 42 — 140 tam fuse explicatur, ut a soliloquio abhorrere 
et e Perinthia esse translata videatur, quamquam Andriam 
quoque Menandri siroilem expositionem, sed multo breviorem 
continuisse negari non potest. Versus 141 — 144, quibus Simo 
Sosiae imperat, ut perterrefaciat Davum, observet filium, ad 
uxorem non aptos Terentio ipsi vindicandos esse verisimile est. 

Quae cum ita sint, re vera prima scaena Perinthiae paene 
eisdem verbis, quibus AndriaMenandri, essescripta videturneque 
habemus, cur Ihnio ^) contendenti illas duas Donati adnotationes, 
quas supra adduximus, inter se dissentire assentiamur. Terentius 
igitur, ut supra demonstravimus, primam scaenam Perinthiae 
non integram in Andriam transtulit, sed et initio et in fine huius 
scaenae nounuUos versus de suo addidit et hoc modo optime 
totam scaenam cum reliqua fabula confudit atque conflavit. 

Qua causa adductus poeta pro uxore libertum substituerit, 
pro certo dici non potest. Alii viri docti velut Dziatzko^), 
Regelius^), Fabia*) suspicantur Terentium matronam Romanam 
in scaenam producere dubitasse. Aliam causam Kampius ^), 
qui Nencinio^) videtur „rem acu tetigisse", adducit haec verba 
faciens: „Der Grund der Personenanderung von Seiten des 
Terenz scheint uns darin zu liegen, dass der romische Dichter 
sogar den Sosia, also das jigo^cjTtov TtQoratLxbv in Beziehung 
zur Handlung setzen wollte dadurch, dass Terenz ihn als Auf- 
passer iiber Davus und Pamphilus von Simo bestellen lasst 
(v. 141 sqq.), ein Auftrag, zu dera eine Frau, besonders eine 
Mutter, wohl nicht so leicht brauchbar erschienen ware." 



1) W. Ihne: Quaestiones Terentianae, Bonnae 1843, p. 11/12. 

2) C. Dziatzko: Die Andria des Menander, Rhein. Mus. 31 (1876) 
p. 249 adn. 1. 

3) G. Regel: Terenz im Verhaltnis zu seinen griech. Originalen, 
Progr. Wetzlar 1884, p. 3. 

4) Ph. Fabia: Les prologues de Terence, Paris 1888, p. 181. 

5) F. Kampe: Die Lustspiele dos Terentius und ihre griech. Ori- 
ginale, Progr. Halberstadt 1884, p. 7. 

6) F. N e n c i n i 1. c. p. 30. 

Quibus absolutis vertamus nunc oculos ad alteram dis- 
crepantiam, quae huic fabulae adhaeret. 

§ 21. DeCharino etByrria. Donatus ad actus secundi 
scaenam primam, in qua Gharinus et Byrria prodeunt, adnotat 
haec: has personas Terentius addidit /abulae, — nam non sunt 
apud Menandrum, — ne jca^rjrcxov fieret Philumenam spretam 
relinquere sine sponso, Pamphilo aJiam ducente, Quibus e verbis 
Grauertus ^) condusit omnes fabulae partes, quae ad Charinum 
et Byrriam spectent, non ex exemplari Graeco ablatas, sed a 
Terentio ipso inventas esse. Grauerti partes temporibus recenti- 
oribus Spengelius et Nencinius secuti sunt. Sed Ihnius, cui 
Dziatzko, Braunius, Kampius, Regelius, Fabia assentiuntur, a 
Grauerti sententia abhorret contendens Charini et Byrriae 
personas Menandri Perinthiae esse. 

Perscrutemur nunc argumenta a viris doctis allata. Atque 
primum Ihnius ^) putat Luscium Lanuvinum tantam licentiam, 
quantam Terentius duabus personis de suo additis sibi indul- 
serit, non tulisse. Terentio autem in prologo tale crimen defen- 
dendum fuisse. Quod cum factum non sit, illud quoque negan- 
dum esse duas personas a poeta ipso esse inventas. Sed Terentius, 
ut iam Nencinius (I. c. p. 5) animadvertit, numquam se quicquam 
de suo dedisse indicavit. Deinde Ihnio^) verisimile esse non 
videtur Terentium in prima quam scripserit fabula huic audaciae 
indulsisse. Cui sententiae verba Donati ad versum 977 allata 
repugnant, quibus poetam Latinum re vera huic audaciae in- 
dulsisse demonstratur : quia et audacter el artificiosissime binos 
amores duorum adulescentium et binas nuptias in una fabula 
machinatus est, — et id exlra praescriptum Menandri, cuius 
comoediam transferebat, — 

Praeterea Ihnius (I. c. p. 14/15) haec aflfert argumenta. Censet 
enim Andriae versum 427: 



1) W. H. Grauert: Ueber das Contaminieren der Lateinischen 
Komiker. Histor. u. phil. Analecten, Miinster 18.^3, p. 193 sq.' 

2) W. Ihne 1. c. p. 9 sq. Praeterea conferas C. Dziatzko 1. c. 
p. 260; K. Braun: Quaestiones Terentianae, Gottingae 1877, p. 12; F. 
K a m p e 1. c. p. 7 sq. ; G. R e g e 1 1. c. p. 2 ; P h. F a b i a 1. c. p. 182. 

3) W. Ihne 1. c. p. 9/10. Ihnio asseiititur Ph. Fa])ia 1. c. p. 182. 

4 

Omnis sibi malle melius esse quam alieri, 
quem Byrria pronuntiat, e Menandro esse petitum, quoniam 
verisiraile sit Menandrura, Euripidis imitatorem (cf. p. 36) 
talem sententiam e Medeae versu 86: 

(&g nci^ tig avrbv xov Jiskag /LiaAAot' <plXbI 
transtulisse. Idem valere de versibus 640/641 

Ingeram mala multa? atqui aliquis dicat 'nil promoueris' : 
Multum: molestus certe ei faero atque animo morem gessero, 

quos versui 1297 Hippolyti respondere vir doctus existimat: 

xaltOL TtQOXOipG} y ovSev, akyvvo) 81 6b, 
Quorum locorum alter, ut INencinius (1. c. p. 34/35) intellexit, 
provoibii instar est, cuius simili.i saepius inveniri possunt, alter 
nirais tritam praebet sententiam, ut vix necessario ex Euripide 
repetendus sit. Itaque Dziatzko (1. c. p. 250) et Regelius *), qui 
in ceteris Ihnii partes sequuntur, haec arguraenta Ihnii pro in- 
certis habent. 

Momenti haud invalidi esse Dziatzkoni (1. c. p. 250) videtur 
aliud argumentum ab Ihnio (1. c. p. 15) allatum. Fragmentum 
enim Perinthiae ab Athenaeo (VII 301 b) ^) servatum : 

t6 naiSLov d' Bl(5rik%Bv Brprjtovg (pBQOv 
bene respondet Andriae versibus 368/369: 

Etiam puerum inde abiens conueni Chremi: 
Holera et pisciculos minutos ferre obolo in cenam seni. 

Quo fragmento cum scaenam illam II 2 e Perinthia in 
Andriam esse trandpositam Ihnii quidem sententia evincatur, 
vir doctus Charini quoque partes, quae in eadem scaena sunt, 
e Periuthia in Andriam translatas esse concludit. Illi autem 
versus (368/369) non a Charino, sed a Davo recitati partibus 
Charini et Byrriae demptis tamen in fabula restant. Totam 
vero hanc scaenam e Perinthia esse transpositam nego; quin 
etiam ne illos quidem versus e Perinthia fluxisse existimo. 
Davus enira ex eo, quod puerum ,,hoIera et pisciculos minu- 

1) G^. Regel 1. c. p. 5: „Der Gedanke in den betreffenden Stellen 
ist ein zu allgemeiner und gewOhnlicher, als dass eine derartige Folgerung 
gerechtfertigt erscheint." 

"2) Cf. Th. Kock: Coinicorum Atticorura fragmenta, Lips. 1888, III 
p. 118. 

tos ferre obolo in cenam seni" animadvertit, Chremetem serio 
in animo non habere nuptias adornare concludit. Itaque 
Charino suadet, ut sese uxorem in matrimonium ducturum esse 
simulet. In hac autem simulatione ipsa nodus totius fabulae 
positus est. Quae cum ita sint, neque scaena II 2 neque ver- 
sus 368/369 ab Andria Menandri me quidem iudice abesse 
potuerunt. Quam ob rem sententia Spengelii^), cui Nencinius 
quoque assentitur, non improbabilis esse mihi videtur, qua 
docemur hunc locum esse alterutrum eorum, quos et in Andria 
et in Perinthia fuisse e Donati adnotatione ad versum 10 pro- 
logi allata elucet (cf. p. 47). 

Illis argumentis ab Ihnio commemoratis Eampius^) aliud 
adiunxit existimans e verbis Terenti ipsius (prol. v. 13/14; cf. 
p. 47) elucere poetam maiores partes quam primam scaenam 
e Perinthia transtulisse. Sed, ut iam supra demonstravi, poeta 
alios versus primae scaenae integros e Perinthia in Andriam 
transtulisse, alios de suovidetur addidisse. Atque ea decausa 
Terentius universe dicit „quae convenere." 

Quae omnia argumenta repugnant Donati verbis illis, quae 
adnotat ad versum 301 : has personas Terentius addidit fabulae, 
— nam non suni apud Menandrum. Qua ex re plane apparet 
partes Charini et Byrriae Terentio ipsi vindicandas esse ^). 

1) Spengel: Die Komposition der Andria des Terentius, Sitzungs- 
ber. der phil.-hist. Klasse der Miinchener Akademie III (1873) p. 614 : 
„Jenes Fragment VI aus der Perinthia aber /hindert nicht, dass derselbe 
Gedanke auch in der griechischen Andria vorkam und scheint eben diese 
Scene (II 2) eine von jenen beiden langeren Stellen zu sein , von denen 
Donatus, wie oben bemerkt, uberliefert, dass sie sich sowohl in der 
Menandrischen Andria als in der Perinthia vorfanden." 

2) F. Kampe 1. c. p. 8: „Endlich aber scheinen die Worte des 

Dichters selbst Andr. prol. 13 sqq. : Quae convenere auf mehr 

zu deuten als auf eine Mosse Heriibernahme der ersten Scene aus der 

3) Illi sententiae praeter Spengelium et Nencinium temporibus recen- 
tissimis assentitur A. Korte: Zur Perinthia des Menander, Hermes 44 
(1909) p. 311 adn. II: „Ich halte es fiir unerlaubt, an Donats bestimmter 
Angabe iiber Charinus und Byrria zu zweifeln (zu 301) has personas Teren- 
tius addidit fabulae, nam non sunt apud Menandrum Es ist ja auch Terenz 
nicht gehingen, die beiden fest in dasGefiige der HandUing zu verweben." 

4* 

HuG accedit, quod verisimile non est Donatum, qui in adnota- 
tione ad versum prologi 14 Perinthiam exemplar primae 
scaenae esse perlucide indicavit, hoc loco universe dixisse 
„nani non sunt apud Menandrum", ut Spengelius ^) recte in- 
tellexit. Denique Donatus in adnotatione ad prologi versum 14 
allata (cf. p. 47) de contaminatione ipsa agit. Itaque vel ex 
eo, quod scholiasta illo loco Charini et Byrriae mentionem non 
facit, illas personas contaminationi non deberi concludas. 

n. De Adelphis. 

§ 22. Quam rationem Terentius in Adelphorum 
fabula componenda secutus sit, verba' poetae ipsius 
(prol. V. 6 — 11) docent: 

Synapothnescontes Diphili comoediast; 
Eam Commorientes Plautus fecit fdbulam, 
In Graeca adulescens est, qui lenoni eripit 
Meretricem, in prima fabula; eum Plautus locum 
Reliquit integrum; eum hic locum sumpsit sibi 
In Adelphos, uerbum de uerbo expressum extulit, 

Adelphos fabulam Menandri fuisse e verbis et Suetonii^) 
et Donati^) elucet. Quam in fabulam Menandream Terentius 
e Synapothnescontibus Diphili eum locum inseruit, quo adulescens 
lenoni meretricem eripit. In psaltriae raptu argumentum Adel- 
phorum positum est. Itaque omnes viri docti consentiunt in 
Menandri Adelphis illum raptura eis, qui spectaverunt, tantum- 
modo narratum esse. Terentius autem, ut fabulam maiore vigore 
perfiinderet, consilium cepit illius rei in scaenam producendae. 
Cum exemplum quaereret, quod sequeretur, Diphili Synapothnes- 
contes invenit, qua e fabula illam scaenam mutuatus est. 



1) Spengel 1. c. p. 608: „Wahrend er (Donat) bei jener erstcn, der 
Perinthia entnommenen Scene ausdriicklich die Perinthia als Quelle be- 
zeichnet, heisst es hier einfach non sunt apud Menandruro. So hatte er 
sich niclit ausgedriickt, er hatte die Quelle ebensogut genannt wie an 
jener Stelle." 

2) Suetonius: vita Terenti; cf. Donati commentum ed. P.Wessner 
I p. 5 : „nani Adelphoruni principium Varro etiam praefert principio 
Menandri." 

a) Cf. Donati adnotationes ad v. 81, 275, 351, 938. 

Quanta autem illa pars sit, quam Terentius e Diphili 
comoedia desumpserit, viri docti inter se dissentiunt. Versus II 
1, 1 — 42 Diphilo attribuendos esse primus Ihnius (1. c. p. 27) 
suspicatus est, quem Regelius, Klasenius, Fabia, Kampius secuti 
sunt^). Totam ^caenam II 1 e Synapothnescontibus derivatam 
esse Kauer ^) putat. Scaenas et II 1 et II 2 e Diphili fabula 
fluxisse Grauertus (1. c, p. 132 sq.) existimat, cui Nencinius 
(1. c. p. llSsq.) assentitur. " <* 

Ineunte actu secundo Aescbinus una cum Bacchide, quam 
Sannioni eripuit, in scaenam prodit. Leno autem, qui adules- 
centi impedimento sit, quominus meretricem domum abducat, 
a Parmenone verberatur. Postquam Aeschinus sese pro psaltria 
viginti minas daturum esse promisit, leno solus remanens deli- 
berat, quid sibi nunc faciendum sit (v. 42 — 54). Ille igitur 
locus, quo adulescens „lenoni eripit meretricem", .quem e Diphili 
fabula fluxisse poeta ipse pronuntiat, nullos alios versus nisi 
1 — 42 actus secundi scaenae primae continet, ut Nencinius^) 
quoque confitetur. Itaque Ihnium secutus illos versus (II 1, 
1 — 42) e Diphilo esse translalos, cetera omnia e Menandro 
contendo. 

Cui sententiae Kauer (I. c. p. 96/97) repugnat ratus versus 
1 — 42 cum versibus 42 — 54 huius scaenae artius cohaerere 
quam ut e diversis exemplaribus Graecis fluxisse possint. Sed 
me quidem iudice illi versus optirae sine versibus antecedentibus 
(1 — 42) intellegi possunt. Atque Kauer ipse actu secundo 
ineunte Menaiidreo lenonem similiter atque in Terenti fabula 
in scaenam prodiisse suspicatur. Versus 42 — 54 autem re vera 



1) Cf. G. Regel 1. c. p. 6 sq. ; I. KlaseD: „Quam rationem 
TerentiuB in contaminatis, quae dicuntur, fabulis componendis secutus 
esse videatur. Pars I, quae Adelphos complectitur, Progr. Rheine 1884 ; 
Ph. Fabia 1. c. p. 186/188; P. Kampe: Ueber die Adelphen des 
Terenz. Progr. Burg 1902. 

2) R. Kauer: Zu den Adelphoe des Terenz, Wiener Studien 2.S 
(1901) p. 87 sq. 

3) F. Ncncini 1. c. p. 118: „Si prologi tantum verba respiciaSf 
illam tantummodo partem e Diphilo translatam esse iudices, qua Aeschinus 
Sannioni meretricem eripit, versibus 1—^1 act. II inclusam." 

Menandri esse ex his quoque efticitur argumentis. Sententia 
enim Menandrea ^) : 

oiI/i06* To yccQ &(pv(X) dv^rvxBLV iiaviav %oiu 
respondet versui Terentiano II 1, 42/43: 

Pro supreme luppiter, 
Minime miror qui insanire occipiunt ex iniuria. 
Quamquam Nencinius^) et Kauer^) illa verba ad v. 43 
referenda non esse existimant, tanien consensus illorum locorum 
maior esse mihi videtur, quam ut silentio^ eam praeteream. 
Huc accedit, quod Donatus ad versum 199 adnotat: secundum 
illud Menandri acyo^to Ttotcov eqs. Quamquam fragmentum 
ipsum corruptissimum est, tamen verba secundum illud Me- 
nandri, ut iam Ihnius demonstravit (1. c. p. 27) hunc versum 
e Menandro derivatum esse indicant. Aliter hac de adnotati- 
one Kauer (1. c. p. 94/96) iudicavit contendens e forma se- 
cundum illud Menandri ipsa, quae nullo alio loco inveniatur, 
apparere non Menandri, sed Diphili fabulam exemplar huius 
partis Adelphorum fuisse, cum absurdum sit aliquem locum, 
quo verba Terentiana cum Menandreis conveniant, aflferre. Qua 
de causa totam scaenam II 1 e Diphili fabula fiuxisse, Teren- 
tium autem tantummodo hunc versum e Meuandro inseruisse. 
Quae sententia Kaueri probabilis esse mihi non videtur. Pri- 
mum enim formae secundum illud Menandri formam similli- 
mam secundum Apollodorum in Donati adnbtatione ad versum 
482 Phormionis facta invenimus. Deinde Donatum saepius verba 
Graeca ad versum interpretandum proferre inter omnes con- 
stat. Utrum autem verba sic Menander (Ahdr. 204) an sic 
enim et Menander (Andr. 483) an Menander enim sic ait (Andr. 
592) an Menander sic (Andr. 611) an secundum illud Menandri 
verbis Graecis praeponantur, me quidem iudice perinde est. 

1) Menandri gnom. monost. 696. Cf. A. M e i n e k e : Fragmenta comi- 
corum Graecorum IV, Berol. 1841, p. 360. 

2) P. Nencini 1. c. p. 119: „Quoad Menandream sententiam otfioi 
xtA. unus quisque facile intellegit nihil causae esse cur ad v. 43 referatur." 

3) R. Kauer 1. c. p. 95 adn. I: „Der Bezug zwischen Men. gnom. 
monost. 696 Mein. und v. 197, den Ihne ebenfalls als Grund fiir den 
Menandrischen Ursprung des Monologs anfuhrt, ist wohl so gering, dass 
er nicht weiter zu beriicksichtigen ist." 

Quae cum ita sint, partem e Diphili Synapothnescontibus in 
Menandri Adelphos a Terentio insertam tantummodo versus II 1, 
1 — 42 continere existimo primum, quod nuUi alii versus nisi 
illi eum locum continent, quo secundum verba poetae ipsius 
,,adulescens lenoni eripit meretricem", deinde quod e fragmento 
sub Menandri nomine tradito et ex adnotatione Donati ad 
versum 45 allata elucet versus sequentes e Menandri fabula 
fluxisse. 

§ 23. Quibus absolutis quaeramus nunc, quomodo Me- 
nandri fabula composita fuerit. Grauertus enim (1. c. 
p. 132 sq.) Ctesiphontem, postquam Demea de raptu psaltriae 
in scaena I 2 narravit, actu secundo ineunte eodem raodo quo 
in Terenti Adelphorum scaena II 3 prodiisse existimat. Ihnius 
(1. c. p. 32), quem Fabia (1. c. p. 187) sequitur, Demeam de 
raptu psaltriae paulo longius quam in scaena I 2 Terentiana 
narrasse, actum secundum autem Menandreum inde a Sannionis 
soliloquio (II 1, 42 sq.) initiura cepisse contendit. Klasenio 
(1. c. p. 9) poeta Graecus initium actus secundi ita videtur 
composuisse, ,,ut lenonera induceret argentum pro erepta mere- 
trice effiagitantem, qui uberius de Aeschini facinore spectatores 
edoceret." 

Sententiae autem illorum virorum doctorum ea de causa 
improbabiles sunt, quod ponunt Aeschinum, quem in actu primo 
domum nondum rediisse Demea dicit, actu secundo ineunte domi 
esse. Neque vero adulescens inter actum primum exeuntem 
et actum secundum ineuntem domum se conferre potuit, ut 
rectissime animadvertit Fielitzius ^). 

1) W. Fielitz: Ueber Anfang und Ende der Menandrischen Adelphen, 
Fleckeis. Jalirb. 97 (1868) p. 675: „Ae8chinus war also im Hause (act. II). 
Da er nun aber wabrend des ganzen ersten Aktes ausserhalb war, so wiirde 
nur die Annahme tibrig bleiben, dass er wahrend des Zwischenaktes von 
seinem nachtlichen Abenteuer zuriickgekehrt sei. Diese Annahme, die in 
der Tat in diesem Falle von Ihne gemacht zu sein scheint, vie «ie in 
andern F&llen von andern gemacht ist, beruht jedooh auf einer durch 
nichts begrundeten Uebertragung unserer raodernen Anschauung vom 
Zwischenakt auf das antike Drama.^' 

Aliam rationem Kauer^) excogitavit: Aeschinum apud 
Menandrum clam per angiportum Micionis domum revertisse. 
Si autem re vera Menander rem ita instituisset, poetae fuisset 
spectantes, priusquam Sannio in scaenam prodiret, de reditu 
certiores facere. Quod minime fieri potuit, quoniam ante 
Sannionem tantummodo Micio et Demea in scaenam prodeunt, 
qui ipsi Aeschinum domum nohdum rediisse persuasum habent. 

Aliam viam Begelius^) et Kampius^) ingressi sunt rati 
brevem scaenam, in qua Aeschinus una cum psaltria erepta in 
scaenam prodierit, soliloquium lenonis antecessisse. Qui viri 
docti aliam discrepantiam non removerunt, quod fingunt apud 
Menandrum in actu secundo demum ea in scaenam produci, 
de quibus spectantes iam in actu primo certiores facti sunt. 

Quas duas difficultates Nencinius et Fielitzius sustulerunt, 
quorum Nencinius (1. c. p. 134) nisus Suetonii verbis (1. c.): 
nam Adelphorum principium Varro etiam praefert principio 
Menandri fabulam Menandri tali modo compositam esse 
existimat. Scaena I: Syrus narrat raptum puellae. Scaenall: 
Syrus a Micione exeunte interrogatus negat filium domum iam 
rediisse. Scaena III: Micio solus ea verba facit, quae apud 
Terentium inde a versu tertio scripta invenimus. 

Fielitzius (1. c. p. 677) versus 1 — 12 scaenae I 1, quibus 
Micio anxium se praebet, quod filius nondum redierit, Menandro 
abiudicat putans apud Menandrum senem narrasse filium una 
cum psaltria domum ingressum esse. In ceteris Terentium 
Menandrum secutum esse praetei^ versum 154. Actu enim 
primo Graecae fabulae exeunte senem abiisse sive ut diligenter 



1) R. Kaaer 1. c. p. 101/102: „Auf das Klopfen des leno kamen 
wohl Aescliinus und Syrus, die sich nach dem ghicklich ausgefuhrten 
Streiche heimlich durch das posticum iu Micios Haus begeben und dort 
verborgen gehalten, ... an die Ture ..." 

2) G. Regel 1. c. p. 6: „Wir werden demnach da, wo bei Terenz 
die Einlage Platz gefunden hat, bei Menander eine kurze Scene annehmen 
mussen, in der Aeschinus mit dem geraubten Madchen und seinen Dienern 
auftrat." 

3) F. Kampe 1. c. p. 7: „Nachdem Aeschinus ohne weitere Aeusse- 
rung mit der psaltria kurz vorher schnell iiber-die Biihne und ins Haus 
geeilt war, trat unmittelbar Sannio auf." 



— 57 — 

exquireret, quo modo psaltria lenoni erepta esset, sive ut 
fratrem abeuutem placaret. Quae sententia Fielitzii iam prop- 
ter simplicitatem Nencinii sententiae praeferenda esse mihi 
videtur. Terentius igitur, ut partem e Diphili fabula desump- 
tam cum Menandri Adelphis commisceret et discrepantias con- 
taminatione* ortas removeret, initium fabulae Menandreae tam 
bene commutavit, ut Varro Adelphorum principium praetulerit 
principio Menandri. 

Praeter Andriam et Adelphos Eunuchus quoque in numero 
fabularum contaminatarum habenda est. 



ni. De Eunucho. 

§ 24. Terentio in Eunucho exemplura fuisse Menandri 
Eunuchum prologi versibus 19/20 cognoscitur: 

quam nunc acturi sumus 
Menandri Eunuchum. 

Versibus 30/33 autem poeta se e Golace Menandri personas 
militis et parasiti in Eunuchum suaila transtulisae concedit: 

Colax Menandrist: in east parasitus colax 
Et miles gloriosus : eas se hic non negat 
Personas transtulisse in Eunuchum suam 
Ex Graeca, 

Quo modo Terentius illas duas fabulas contaminaverit, viri 
docti valde inter se dissentiunt. Ac primum quidem quaerendum 
est, num iam in Menandri Eunucho eiusmodi personae fuerint 
et, si ponimus eas fuisse, num in illa fabula in scaenam pro- 
dierint. 

Braunius (1. c. p. 24) dubitat, Menandrine in Eunucho alter 
amator fuerit. Rivali omnino opus non esse, sed discordiam 
inter Phaedriam et Thaidem ea de causa esse ortam, quod 
meretrix eum reiecisset aut adulescens Thaidem deserere con- 
stituisset. Braunii vestigia Nencinius (1. c. p. 89)j[8ecutus 
est censens puellam in Menandri Eunucho non a milite, sed 
iam pridem ab alio amatore meretrici donatam aut iam inde 
a parvula apud Thaidem commoratam esse. 

• Quae sententia improbabilis esse mihi videtur, quod in 
virginis deductione argumentum totius fabulae positum est ^). 
Ghaerea enim virginem, quae ad Thaidem deducitur, aspicit, 
summo amore captus eunuchi vestem induit, virginem vitiat, 
in matrimonium ducit. Deinde omnia quoque, quae Thais de 
Pampbila Phaedriae narrat, Terentio adscribenda essent, quod 
sine dubio Thais, si Pamphila iam pridem ab alio amatore ei 
donata esset, prius Phaedriae haec narravisset, ut recte Oude- 
geestus^) intellexit. Praeterea, si ponimus Pamphilam in Graeca 
fabula iam a parvula apud meretricem fuisse aut iam pridem 
ab aliquo alio amatore meretrici donatam esse, non intellegimus, 
quare Thais, quamquam iam dudum non ignorat puellam civem 
Atticam esse, nunc demum operam det, ut illius cognatos inveniats 

Quae cum ita sint, me quidem iudice dubitari non potest, 
quin in Graeca quoque fabula virgo ad meretricem deducta 
sit. Quis Thaidi illud donum misit? Cum Phaedria iam eu~ 
nuchum et servam Aethiopicam ad Thaidem deduci iusserit, 
virgo Thaidi ab alio donata est, id est a rivali Phaedriae. 
Rivali igitur in Menandri quoque Eunucho opus est. Utrum 
autem ille rivalis adulescens an miles fuerit, neque fragmentis 
neque fabula ipsa pro certo confirmari potest. Sed verisimile 
est, quod infelices amatores in omnibus fere comoediis milites 
sunt, in Menandri Eunucho quoque rivalem militem fuisse. 

Quibus absolutis ad alteram quaestionem transeamus et 
disseramus, num ille rivalis in Menandri Eunucho in scaenam 
prodierit. Ihnius (1. c. p. 18) et militis et parasiti personas 
quamquam non tanta arte depictas in Menandri Eunucho in 
scaenam prodiisse existimat. Ihnium secuti sunt Regelius (1. c. 
p. 9/10) et Kampius (1. c. p. 9). Ad hanc sententiam confir- 
mandam illi viri docti nullum argumentum attulerunt. Si re 
vera militis persona iam in Graeca fabula prodiit, intellegere 

1) Cf. Ph. Fa^bia 1. c. p. 184: „Cette d^raarche est in- 

dispensable pour la suite de l'action; elle motive la scene 3, ou Chaerea 
se presente desole d'avoir perdu la trace de Pamphila qu'il suivait, ou 
Parmenon lui apprend, qu'elle vient d'entrer chez Tha^ls, ou se decide, 
enfin, la substitution de Chaerea k reunuque." 

2) W. I. Oudegeest: De Eunuchi Terentianae exemplis Graecis 
diBpatatio, Amsterdam 1906, p. 26. 

non possum, qua de causa Terentius eam e Colace in Eunuchum 
suam transtulerit. 

Thraso tota in fabula secundas partes agit. In primo et 
secundo actu militis mentio tantummodo fit, prodit autem miles 
demum in actu tertio. Itaque sententia Fabiae et Oudegeesti 
non improbabilis esse mihi videtur, qui existiment militis ut in 
primo et secundo actu Eunuchi Menandreae ita in sequentibus 
quoque tantum mentionem factam esse, militem autem ipsum 
in scaenam non prodiisse. Terentius, ut fabulam maiore vigore 
perfunderet, consilium cepit eiusmodi personae producendae. 
Cum exemplum quaereret, quod sequeretur, invenit Colacem, 
e qua militis personam mutuatus est. 

In Colace autem, ut infra demonstrabo, cum illa persona 
artissime parasitus coniunctus est. Quin in Menandri Eunucho 
persona opus sit, quae Pamphilam ad Thaidem ducat, nemo 
dubitabit; incertum autem est, utrum illa persona parasitus 
an militis servus fuerit. Conferamus, quaeso, Donati adnotationem 
ad versum 228 hic quidem est parasitus Gnatho : haec apud Me- 
nandrum in Eunucho non sunt, ut ipse prefessus est (prol. 25) 
'parasiti personam et militis', sed de Colace translata sunt. Quae 
verba cum demonstrent parasitum in Menandri Eunucho defuisse, 
mea quidem sententia verisimile est Terentium pro militis servo, 
qui Pamphilam in Graeca fabula ad Thaidem duceret, et hoc 
loco et aliis parasitum substituisse. 

§ 25. De fragmentis Colacis. Quomodo Terentius 
in singulis scaenis illas duas fabulas contaminaverit , multo 
facilius esset diiudicatu, si iilae duae Menandri fabulae nobis 
serVatae essent. Menandri autem comoediae, quae Et>vovxog 
inscribitur, nihil nisi ea pauca fragmenta nobis tradita sunt, 
quae Theodorus Kock (1. c. III) coUegit. Sed Menandri Eu- 
nuchi argumentum e Terenti fabula oranibus satis notum neque 
verisimile est poetam Romanum Menandri Eunuchi argumentum 
in fabula sua valde commutasse, praesertim cum ipse in pro- 
logo dicat (v. 19/20): 

Quam nunc aciuri sumus 
Menandri Eunuchum. 

Colacis autem reliquias, quae apud Theodorum Kock (1. c. 
III p. 82 sq.) exstant, nuperrime fragmento in papyris Aegyptiis 
reperto (quod ediderunt Grenfell-Hunt ^) et Sudhausius ^)) auc- 
tas esse omnibus viris doctis summo gaudio fuit. Tres columnae 
nobis traditae sunt. Initio primae columnae adulescentem 
quendara, puellae amatorem, verba facere Leo ^) recte exposuit. 
Nomen illius, ^sidlccg, versu 19 comperimus. Quamquam di- 
midia pars totius columnae deleta est, tamen ex adulescentis 
verbis traditis concludere possumus patrem eius negotiorum ex- 
pediendorum causa itineri se commisisse. Filius autem aegre fert, 
quod pater argentum dispensatoribus quibusdam administranduna 
tradidit certe ea de causa, ne adulescens ineptias vel stultitias 
faceret. In versibus 10 sqq. adulescens de illo convivio celeber- 
rimo loquitur, quod commemorat Athenaeus XIV 659 d (cf- 
Kock 1. c. III p. 82/3) : MevavdQog ev Kokaxi rov toig tstQa- 
di6taig diaxovovfiBVOV [idyscQOV Iv ty t^g nuvdrjfiov Aq>QO' 
ditfjg BOQt^ n^oui tavti keyovta' 

6novdi^' didov 6v 6nljay%v axoAovO"»v* srot fikaTCSig; 
6jcovdi^' q^BQ' a %ai 2J(o6ia' 6jtovdrj' xak&g. 
Quibus e verbis intellegitur illud convivium in Colace aiite 
oculos eorum, qui spectaverunt, factum esse. In versibus au- 
lem 26—^33 adulescens de superbia Biae nonnuUa verba facit. 
Cum militis persona maxime nobis curae sit, liceat raihi Me- 
uandri ipsius verba atferre. Dicit enini adulescens: 

pMkkov Porjd^eiv toig^ n^ovriQoig tovg ^eovg' 

G}g Bv6Bfiovvt£g y ov^b\v aya%ov itQattOfABv. 

n&g yaQ 6 difiOiQitrjg 6] q^BQcov avtog notB 

^r^coftara, 6iyvvov, %vXax\ov, nrjQav, XQavogy 

d^ciQaxa, 6avvL\ov, di^okiav, XG>dtov, 

a vvv aiiav^f 6 dv6t]vxr]g ovog fpBQBc, 

Tcag B^ . . . av lyivBt H^aiqvrig Biag, 

bI ft^ tdS^ avt& dLB\vB^ov ; 

1) The Oxyrhynchus Papyri part 3 ediied with translations and notes 
by B. P. Grenfell and A. S. Hunt, London 1908, p. 17 sqq. 

2) S. Sudhaus: Menandri reliquiae nuper repertae, Bonn 1909, 
p. 62/66. Hac editione in locis afferendis usus sura. 

3) F. Leo: Menanders Golax, Nachrichten von der KOnigl. Ges. d. 
Wissensch. zu QOttingen, phil.-histor. Klasse 1903, p. 681 sq. 

Sequitur nunc cohimna secunda. E voce „tQ6q>L^B" versus 
55, quae personae inter se coUoquantur, intellegitur. lam Leo 
(1. c. p. 678) exposuit appellari adulescentem a servo quodam 
maiore natu. In versu 47 „&d6ca" commemorantur. Recte 
Alfredus Kretschmar^) demonstravit illa „0a0m" cados signi- 
ficare vino Thasio completos. Adulescens igitur, ut ad magnum 
illud convivium, quod supra )comniemoravi , aliquid conferret, 
cum servo in foro vinum coemit atque initio fabulae rediit. 
Verisimile est eum in foro quoque mihtem vidisse, de quo in 
columna prima verba fecit. Biam autem comitabatur Struthias, 
ille parasitus, qui divitias, splendorem, luxuriam ostentat. 
Columna secunda ab adulescentis verbis incipit, quae ad para- 
situm referenda sunt (v. 42 — 44): 

,yOvd[elg ljtkovTrj6\Bv raxB(og dlxaiog &v' 
ft«[i/ yccQ avt& 6vXX]ByBL xal q>BldBrat, 
6 8b r[bv nakai rriQov\vr BVBdQBvCag ndvr [^x^t, 

Quanto autem odio parasiti Phidias ardeat, ex eo cognos- 
qimus, quod dicit, sese, nisi suspicio ebrietatis orta esset, para- 
situm istis verbis contumeliosis in foro prosecuturum fuisse 
(v. 49—53): 

av&QC97t[B, n]B[Qv6t]v Ttrcaxog ri6%a xal VBXQog, 

vw[l] dh 7tkov[rBig]' kiyB rlv^ BlQyd^ov rBXvrjv. 

rovro y' a7t6xQ[Lv]aL' ii6^bv ^x^Lg ravra; 

ovx aitBi; 

Ix rrjg dyoQccg ik]a 0b' rl 8L8d6%BLg xaxd; 

rl kv6LrBXBl{v) rj(iLV ditoipaivBLg rdSLXBLV; 

Verba servi, quae sequuntur, ad arguraentum fabulae adeo 
non pertinent, ut silentio ea praeteream. 

In sequenti columna lenonem cum bospite, qui ei modo 
suaserit, ut meretricem a duobus adulescentibus amatam alteri 
vendat, sermonem habere Leo (1. c. p. 674/78) e versibus 89 sq. 
conclusit. Quin ilH rivales, de quibus leno et hospes verba 
faciunt, Phidias et Bias sint, vix dubitari potest. Sed ad versus 
ipsos nos vertamus. Kretschmar (1. c. p. 73) verba lenonis in 



1} A. Krctschmar: J)e Menandri reliquiis nuper repertis, Lips. 
1906, p. 70. 

linguam Latmam ita convertit (v. 84 sq.) : „profecto , hic vel 
tu, si fides tibi habebitur nec quidquam eorum, quae contra 

eum facis, facere visus eris, habes ilium securum, — si 

voles, omnia abs te gerentur." Hospes igitur lenoni suasit, 
ut meretricem alteri amatori venderet. Sed cuinam? Hospi- 
tem militis vim ac violentiam metuere apparet e versibus ante- 
cedentibus, quos Leo (1. c. p. 678) sic explevit: 

or[t n\Qbg fiiav iiB[%^rpcag' el 8b xov ^bvov 
pxdtli] Big r[t] xcDQjj^BLg [r' evavriov koyotg, 
li[B]za7tBfiipB%'^ [B]rBQovg [6v]0rQar[vGirag ScodBxa, 
ov[g Jt]aQaq>t^d^BL ' naldBg, BxrQLPo[i^B%^' av. 

Itaque hospes lenoni videtur suasisse, ut meretricem 
militi venderet, adulescenti autem diceret se vi militis coactum 
esse id facere. 

Leno hospitis verbis primum assentitur: dvBid^* 6 yBircav 
(v. 91) „ut emerit vicinus", id est miles. Statim autem leno 
intellegit sese, si adulescentem falleret et meretricem militi 
venderet, commodum sibi comparaturum non esse, quod adu- 
lescens quoque, si fraudem perspiceret,' ut ulcisceretur, vim ei 
inferret : 

dX)J Idv aX^d^rj^^ Oft[ms 
7Cq66bl0lv alijx^ojv-d"' BraiQovg 7tQO0kafi[c3v, 
o0]ov[g] '08v66Bvg rjk^Bv Blg TQoiav txco{y, 
j3o]<5i/, dTCBikGyv' „dv 6b [irj, iia6riyia' 
avrijv 7t]B7tQa7tag Ttkiov Bxovri %Qv6io[v, 

Lenoni autem ita deliberanti subito in mentem venit sese, si 
meretricem adulescenti vendiderit, lucrum cotidianum, quod a 
milite accipiat, atnissurum esse; nam (v. 97 — 99) 

ri iiia ka^pdvBL 
o6ov ovxJi' SBHay rQBig ^vag Bxd^rrjg fjfiBQag 
TcaQa rov] ^bvov. 

Sed denique unus oboritur scrupulus lenoni, quo fortasse 

commoveatur, ut adulescenti meretricem vendat. Timet enim 

(v. 99 sq.), ne lite implicetur, si diutius tantum argentum a 
niilite accipiat: 

dsdoLxa d' ovtcog ka^^avHv' 
6x r^g o]8ov yccQ aQ7td0ov^\ ozav tvxfih 
xayci)] dixd^oiiavy nQdyfiad" s^ca, (iccQtvQas . . . 
Quibus e verbis intellegitur puellam in potestatem lenonis, 
qui illam adulescenti vendere in animo habet, non iusto iure 
venisse. Ex aliarum fabularum argumentis concludere possumus 
puellam civem esse et adulescentem illam in extrema fabula in 
matrimonium ducturum. 

lam supra demonstravi (p. 60) convivium ante oculos 
eorum qui spectaverunt, hac in fabula comparatum esse. Veri- 
simile est imprimis hoc loco parasitum omnes artes blandiendi 
et adulandi ostendisse et ea verba fecisse, quae Athenaeus 
X 434, b c memoriae tradidit (cf. Kock 1. c. III p. 83): 
BIj42J. xotvXas xa>90t3i/ dexa 
Bv KaTtTtadoicia Hovdv x^v^ovv, 2}tQov%ia, 
tQis B^BTtLov fiB^tov y. 2JT. jikB^dvdQov nkkov 
tov fia6ikBcas n^Bncoxag. B. ovx ikattov, ov, 
lid tijv !A%7ivav. 2JT. (liya ys. 
Haec habeo de illo fragmento, quae dicam. Colacis igitur 
fabulae arguraentum hoc fuit. Pater, ut itinera faceret, domo 
discessit et filium suum curae servi commendavit. Argentum 
uon filio, sed dispensatoribus administrandum tradidit. IUe 
adulescens, cui nomen Phidias est, amat puellam quandam, quae 
in lenonis potestate est. Eandem puellam amat Bias, miles 
gloriosus, qui illam argento obruit et a lenone redimere in 
animo habet. Leno deliberat, cuinam amatorum puellam vendat. 
Adulescens fabula exeunte mulierem in matrimonium ducit. 

Quibus praemissis nos accingamus nunc ad singulas scaenas 
perscrutandas, quae e Colace videntur fluxisse. 

§ 26. Parasitus primus prodit in scaena II 2, in qua Pam- 
philam, donum militis, ad Thaidem ducit. Virginem in Menandri 
quoque Eunucho ad meretricem deductam esse supra (p. 58) 
demonstravimus. In illa fabula non parasitus, sed servus militis 
illas partes egit. Itaque suspiceris totam scaenam e Graeca 
fabula fluxisse. Versus autem 1 — 35, cum Gnathonis verba 
neque ad argumentum complicandum neque solvendum necessaria 
contineant, e Colace a poeta translatos esse omnes viri docti 

conseDtiunt. Qui versus perditissimos mores illorum hominura 
illustrant atque amplificant. In Colace illa scaena iam prae- 
parata erat Phidiae verbis supra tractatis (p. 61) quibus studia 
vitiaque parasitorum maledictis insectatur. Itaque multo vehe- 
mentius animos eorum, qui Colacem spectaverunt, illa scaena 
commotos esse puto, postquam verbis adulescentis praemissis 
parasitus omnia acumina atque astutias narravit. 

Dubium esse potest, utrum Parmenonis verba, quae orationi 
Gnathonis versibus 23 et 34 interiecta sunt, e Colace translata 
an Terentio ipsi addicenda sint. E Donati autem adnotationibas 
ad versum 23; mire Terentitis longae orationi interloquia quaedam 
adhibet, ut fastidium prolixitatis euitet, uelut nunc Parmeno procul 
audiens Gnathonem haec loquitur et ad versum 34: Rursus 
Parmeno et facetias dicit et distinguit longiloquium parasiti mea 
quidem sententia elucere videtur illos versus Terentio ipsi 
adscribendos esse. Versus 36 — 60, cum ad Pamphilae deduc- 
tionem spectent, e Graeca Eunucho fluxisse et ibi colloquium 
servi militis et Parmenonis complexos esse pro certo habeo. 
Terentius autem ea verba, quae servus militis fecit, in sua 
fabula Gnathoni attribuit. 

Postquam Parmeno Chaeream eunuchi veste indutum ad 
Thaidem ducere constituit, ambo domum intrant. Interim 
Thraso et Gnatho, qui secum colloquuntur, in scaenam (III 1) 
prodeunt, ut Thaidem ad convivium abducant. Priorem partem 
huius scaenae ad ipsum fabulae nexum nuUo modo pertinentem 
e Colace in Eunuchum translatam esse omnibus viris doctis 
probatur. Versus autem 1 — 4, in quibus railes et parasitus de 
dono ad meretricem misso coUoquuntur, ad Eunuchum spectantes 
Terenti ipsius videutur esse. 

In versibus 44 sq. Gnatho Thrasoni suadet, ut, si in illo 
convivio Thais Phaedriae mentionem faciat, Pamphilam cantatum 
arcessat. His verbis indicatur, quomodo illud iurgium inter 
Thaidem et Tbrasonem ortura sit^ de quo nos postea Dorias 
certiores facit (IV 1). Qui versus cum Eunuchi argumentum 
respiciant, e Colace desumpti esse non possunt. Neque e Graeca 
Eunucho videntur fluxisse, cum in Menandri fabula militis tantum 
raentio facta sit, miles autem ipse oranino non prodierit. Itaque 

versus 44 — 63 a Terentio ipso, ut hoc modo illa duo exemplaria 
Graeca commisceret, additos esse existimo. Quae sententia 
confirmatur Donati adnotatione ad versum 50: hic magna oIko- 
voiiia est, qua Terentius praeparat quemadmodum iurgium inter 
Thaidem militemque et Gnathonem per duas partes serpat fahulae. 
Difficilius est diiudicatu de scaena 111 2, in qua praeter 
Thrasonem et Gnathonem Thais, Parraeno, Pythias prodeunt 
Initio huius scaenae Thais militi gratias agit pro Pamphila 
donata. Qui versus (1 — 5) eadem de causa qua versus III 1, 
1 — 4 (cf. p. 64) Terentio addicendi sunt. Versuum sequentium 
(6 — 40) exemplum fuisse illam scaenam Eunuchi, qua Parmeno 
Thaidi Ghaeream veste eunuchi indutum et servara Aethiopicara, 
dona Phaedriae, tradit, pro certo habendum est. Sermoni autem 
eorum intererat militis servus iussus raeretricem ad convivium 
adducere. Quam libere Terentius exeraplaribus Graecis usus 
sit et quo raodo militis personam cum argumento Eunuchi 
commiscuerit, ex hac scaena optime cognoscere possuraus. Ea 
verba, quae in Graeca Eunucho servus militis fecit, partim 
militi, partim parasito tribuit. Praeterea autem poeta Latinus 
multa de suo addidit velut Parmenonis verba in versu 29 sq. : 
Neque pugnas narrat neque cicatrices suas 
Ostentat 
ad militem et in versu 36 sq. ad parasitum spectantia 
Tace tu, quem ego esse infira infumos omnis puto 
ffomines: nam qui adsentari huic animum induxeris, 
E flamma petere te cibum posse arbitror. 
Versus 41 — 47 quoque, in quibus Thraso Gnathonem praeire 
iubet, poetae Latini esse existimo. Meminit autem Terentius 
alicuius scaenae Colacis, e qua haec verba transtulit (v. 44/45): 
(Thr) Quid rides ? (Gn) Istuc quod dixii modo, 
Et illud de Rhodio dictum quom in mentem uenit, 
lUa verba enim cum eo fragmento congruunt, quod apud 
Th. Kockium (1. c. III p. 84 Plut. mor. 57 a) invenimus : 

yskG) ro ngog. rov KmcQiov evvoov[iBvog. 
Terentius autem pro Cyprio Rhodium substituit. Versus 47—53, 
quibus adventus Chremetis, Paraphilae fratris, praeparaiur, ex 
Graeca Eunuchi fabula iiuxisse luce clarius est. 

5 

Iq proxima scaena Chremes prodit, quem Thais iterum ad 
se arcessiverat, ut illum certiorem faceret se ei sororem restituere 
poase. Rixa in illo convivio inter Tbaidem et Thrasonem ex* 
orta Chremes in seaena IV 5 revertitur, Thais in scaena IV 6. 
Miles autem, ut Pamphiiam reposeat, meretricis domum in 
scaena IV 7 oppugnat. Quam scaenam, quae militis stultitiam 
vanitatemque illustret, e Colace desumptam esse omnes yiri 
dooti consentiunt. Verisimile est militem in Colace lenonis 
domum oppugnavisse, ut puellam adulescenti, cui leno illam 
vendiderat, eriperet. Terentius totam scaenam in Eunuchum 
transtulit et mea quidem sententia ea verba, quae leno in 
Colaco fecit, Thaidi, quae adulcscens fecit, Chremeti attribuit. 
Verba enim Thrasouis, ut unum exemplum afferam (v. 4) Male 
mulcabo ipsam, quae ad Thaidem spectant, in Colace multo 
melius ad lenonem quadravisse mihi videntur. Huc accedit, 
quod Thais nullo alio loco buius fabulae tam impudenter et 
audacter se gerit quam in hac scaena. Chremes quoque, qui 
in scacQa IV 6 timidum et stupidum se praebuit, in scaena IV 7 
strenuus et animosus est. Quae differentiae in eo positae esse 
mibi videntur, quod Terentius hac in scaena Thaidi partem 
lenonis, Chremeti partem adulescentis attribuit. Quin tamen 
multa, quae ad Eunuchura ipsam referenda sunt, a Terentio 
addita sint, nemo dubitabit. 

Valde viri docti inter se dissentiunt de fabulae exitu. 
Nencinius (I. c. p. 99) his in scaenis Terentium ab exemplari 
Graeco aberravisse putat, ut parasiti et militis personas, quae 
haud mediocres in fabula partes obtinuissent, usque ad finem 
persequeretur. Ihnius (I. c. p. 20) ultimae scaenae priorem 
partem (usque ad v. 23) ex Eunucho, e Colace posteriorem 
derivatam esse contendit. Sed in Menandri Colace puellam 
civem esse et ab adulescente in matrimonium duei supra ex- 
posuimus. Itaque minime fieri potuit, ut miles idem, quod a 
Phaedria apud Teientium petivit, ,,ut haereat in parte aliqua 
apud Thaidem", id est apud meretrioem, a virginis marito in 
Menandri Colace postularet: Verisimile est Terentium, ne illas 
personas, quas novas introduxit, noglectas relinqueret, Thra- 
soneni et Guathonem iterum iii scaenam produxisse. Apud 

Menatidruni autem hunc fuisse Eunuchi exitum puto: Chaerea 
domo egressus Parmenoni imperat, ut fratrem de sua et Phae- 
driae felicitate certiorem faciat; verba (v. 1048 sq.) 

luppiter, 
Serva obsecro haec bona nobis! 
pulcher exitus, illa fabula dignus, fuisse mihi yidentur. 

Quoniam satis de singulis fabulis Plautinis et Terentiauis 
diximus, restat, ut paucis comprehendamus, quae invenimus, et 
exponamus, • quam diversam rationem Plautus et Terentius in 
fabulis contaminandis secuti sint. 

C* Quae ratio intercesserit inter contaminationem 

Plautinam et Terentianam. 

• 

§ 27. In hac quaestione primum quidem statuendum est 
eas partes (B), quas Plautus exemplari Graeco A inseruit, unum 
vel duos actus continere. Ex exemplari B desumpti sunt in 
Milite glorioso actus II (et init. act. III), in Poenulo actus I, III, 
in Pseudolo actus I, III. 

Contra Terentius non singulos actus, sed tantum singulas 
scaenas vel partes singularum scaenarum exemplari Graeco 
addidit. In Andria II, 20 — 140 e Perinthia Menandri, in 
Adelphis II 1, 1 — 42 e Synapothnescontibus Diphili, in Eunucho 
II 2, 1—35, III 1, 5—44, IV 7 e Colace Menandri iiuxerunt. 

Uterque poeta ea de causa duo exemplaria Graeca con- 

taminavit, ut fabulam maiore vigore perfunderet. Quam ad rem 

efficiendam Plautus exemplari A argumentum alterius fabulae 

B ab A alienissimum ita adiecit, ut argumentum exemplaris B 

initium, exempiaris A finem fabulae contineret. Exemplari B 

ad finem quendam perducto et sobito interrupto exemplar A 

cum antecedenti minime cohaerens succedit. In Milite glorioso 

actus II exemplaris B est, cuius argumentum id spectat, ut 

pariete perfosso et miles et servus illudantur atque militi mulier 

eripiatur. Postquam servo fugato omnia, ut miles simili modo 

atque servus deciperetur, praeparata sunt, novum exemplar 

succedit, in quo servus cbrius aufugit et miles muliere quadam 

fiDgente se uxorem vidni esse ladificatur. In Poenolo actufi I, 

6» 

III ex exemplari B fluxerunt, in quo leno quidam calumnia 
et malitiosa iuris interpretatione perit. Adulescens enim ad 
lenonem servum suum cum viginti minis mittit petentem, ut 
sibi locus liber praebeatur. Deinde adulescens lenonem inter- 
rogat, num servus suus ad eum venerit. Cum leno se adules- 
centis servum recepisse neget, nihil obstat, quominus praetor 
totam familiam lenonis, quia „auri et hominis fur sit^^ iuveni 
addicat. Sed hoc loco illud argumentum relinquitur et initio 
actus IV novum argumentura incipit in anagnorisi positum. 
Simili modo Plautus in Pseudolo argumentum fabulae B (act. I, 
III), in quo servus patri necopinanti viginti minas eripit, ut 
amicam adulescentis redimere possit, subito abicit et novum 
argumentum sequitur, in quo servus lenoni aliquo dolo mulierera 
eripit et in potestatera adulescentis redigit. Qua ratione con- 
taminandi quamquam fabulam maiore vigore et varietate per- 
fundi negari non potest, tamen concinnitas fabulae diruta atque 
deleta est. 

Aliam rationera Terentius secutus est, qui exeraplari Graeco 
A non arguraentum novum B ab A alienissimum addidit, sed 
tantum exemplar A nonnuUis scaenis ad A pertinentibus exor- 
navit. In Andria enim pro soliloquio Siraonis dialogura inter 
Simouem et Sosiam habitum substituit. In Adelphis raptum 
psaltriae, qui apud Menandrum tantum narratus est, in scaenam 
produxit. In Eunucho militera, cuius in Menandri Eunucho 
tantum raentio facta est, in scaenara induxit et pro servo militis 
parasitum substituit. Qua ratione contaminandi minirae fleri 
potuit, ut Terentius concinnitatem fabulae dirueret. Terentius 
a ratione fabulas componendi Plautina discessit, quod intellexit 
atque cognovit, quanta arte fabulae Graecae exstructae essent. 
Gerte apud Terentium etiam multum valuit auctoritas Luscii 
Lanuvini et eorum, qui fabulas Graecas integras in Latinum 
convertendas esse iudicaverunt et „in eo disputaverunt, contami- 
nari non decere fabulas" (cf. Andr. prol. v. 15/16). 

§ 28. Praeterea Plautus multo minorera diligen- 
tiam quara Terentius ad exemplaria Graeca con- 
iungenda adhibuit. In Milite glorioso et in Poenulo 
poeta Latinus illa duo exemplaria Graeca commiscere et con- 

flare minime conatus est, sed nihil fecit nisi quod parti ex 
altero exemplari desumptae nonnuUos versus ad alterum exem- 
plar pertinentes addidit. Huc spectant Militis gloriosi versus 
805/812 (p. 15/16), 867/869 (p. 16/18), 1089/1093 (p. 8/9). 
Praeterea poeta non modo matrem, ut in Alazone, sed et 
matrem et sororem geminam, quae mulierem abducerent, 
advenientes fecit. In Poenulo quoque Plautus quasi ad com- 
pages, quae contaminatione ortae sunt, obtegendas nonnullos 
versus alterum exemplar respicientes parti ex altero exemplari 
desumptae inseruit velut 615/618 (p. 25), 817/822, 908/909, 
919, 1318/1341 (p. 25/26). Eadem de causa Pseudolo versus 
390/392 (p. 35/37) adiecit. Hac in fabula, quae posterioris 
aetatis est, Plautus argumenta exemplarium Graecorum inter 
se diversa conflare et commiscere conatus est. Primum enim 
epistulam scaenae I 1 permutavit et in scaena I 3 pro exposi- 
tione exemplaris B expositionem exemplaris A substituit. Neglexit 
autem poeta hoc modo expositionem Pseudoli bis enarrari. 
Deinde Plautus versibus 522 — 546 scaenae I 5 illa duo argu- 
menta commiscuit. Quantae autem turbae hac coniunctione 
ortae sint, supra (p. 38 sq.) exposuimus. Denique in fine 
fabulae versus 1314 — 1355 neque ad A neque ad B quadrantes 
adiecit (p. 46). Plautus igitur tantum Pseudoli exemplaria 
Graeca conflare conatus est, propositum autem ei male 
successit. 

Itaque fit, ut fabulae contaminatae Plautinae tot discre- 
pantiis obrutae sint. In Milite glorioso Palaestrio, quamquam 
Sceledrus, ut i^e aliquot dies occultaret, militis domum actu 
secundo exeunte reliquit, Sceledrum ebrium in cella vinaria 
militis dormire in III 2 nuntiat. Neglexit poeta in Poenulo 
sorores, quae in B prodeunt meretrices esse huius quaestus 
peritas, in A hunc ipsum diem constitutum esse, ut inter mere- 
trices reciperentur. In Pseudoli actibus I, III e B desumptis 
servus viginti minas sibi comparare in animo habet, quamquam 
secundum actus II, IV, V, qui exemplaris A sunt, tantum quinque 
minis indiget. Huc accedunt nonnullae aliae discrepantiae, e 
quibus omnibus illas fabulas Plautinas contaminatas esse supra 
conclusimus. 

Contra Terentius in Andria non modo ea verba, quae in 
prima scaena Perinthiae uxor senis fecit, Sosiae liberto attribuit, 
sed etiam versibus I 1, 1—19 (cf.p.47) et 1 1^, 141—144 (p.48) 
de suo additis effecit, ut haeo scaena ad argumentum Andriae 
Menandri spectaret. In Adelphis poeta, ut discrepantias con- 
taminatione ortas removeret, initium fabulae Menandreae per- 
mutavit (p. 57). In Eunucho Terentius, ut partes e Colace 
desumptas (II 1, 1 — 35, III 1, 5 — 44, IV 7) cum argumento 
illius fabulae commisceret, non modo scaenae III 1 versus 1 — 4, 
44 — 63 adiecit (p. 64 sq.), sed etiam scaenara III 2 permutavit 
et iinem fabulae de suo addidit. Quo modo iit, ut fabulae 
Terenti contaminatae tamquam ex uno fonte fiuxisse videantur. 
Quae cum ita sint, iure ac merito Horatius Plauti negle- 
gentiam in fabulis componendis castigat versibus epist. II 1, 
170/174: 

adspice, Plautus 
quo pacto partis tutetur amantis ephehi, 
ut patris attenti, lenonis ut insidiosi, 
quantus sit Dossennus edacibus in parasitis, 
quam non adstricto percurrat pulpita socco, 

sed laudibus effert Terenti artem versu epist. II 1, 59: 

Vincere CaeciUus gravitate, Terentius arte (scil. dicitur). 

